நாளை முதல் குறிப்பிட்ட மையங்களில் மட்டுமே முன்பதிவு: தெற்கு ரயில்வே அறிவிப்பு10:36:38 PM மத்திய பிரதேச மாநிலத்தில் இன்று மேலும் 248 பேருக்கு கொரோனா பாதிப்பு உறுதி9:43:38 PM ரயில் நிலையங்களில் உள்ள கவுண்டர்கள் மூலம் நாளை முதல் டிக்கெட் முன்பதிவு செய்யலாம்: ரயில்வே அமைச்சகம் அறிவிப்பு9:31:00 PM குஜராத்தில் மேலும் 371 பேருக்கு கொரோனா பாதிப்பு உறுதி9:13:32 PM ஒரு கை தட்டினால் ஓசை வராது என்பதை முதல்வர் உணர வேண்டும்: மு.க.ஸ்டாலின்8:49:26 PM ஹிமாச்சல பிரதேசத்தில் மேலும் 31 பேருக்கு கொரோனா தொற்று உறுதி8:43:14 PM அச்சுஊடக உரிமையாளர்கள் சார்பில் மத்திய அரசிடம் முன்வைக்கப்பட்டுள்ள கோரிக்கைகளை நிறைவேற்றித் தருமாறு பிரதமருக்கு திருமாவளவன் வலியுறுத்தல்8:21:07 PM அம்பன் புயலால் உயிரிழந்தவர்களின் குடும்பங்களுக்கு முதல்வர் பழனிசாமி இரங்கல்8:09:13 PM மும்பை தாராவியில் இன்று புதிதாக 47 பேருக்கு கொரோனா தொற்று உறுதி7:50:04 PM கர்நாடகாவில் நாளை முதல் மாவட்டம் விட்டு மாவட்டம் செல்வோருக்கு அரசு சார்பில் பரிசோதனைகள் நடத்தப்படாது என அறிவிப்பு7:43:18 PM காதி முகக்கவசங்களை வெளிநாடுகளுக்கு ஏற்றுமதி செய்ய விதிக்கப்பட்ட தடையை நீக்கியது மத்திய அரசு7:21:19 PM நோய் கட்டுப்பாட்டு பகுதிகளில் உள்ள மாணவர்களுக்கு சிறப்பு தேர்வு மையங்கள் அமைக்கப்படும்: தமிழக அரசு அறிவிப்பு7:19:50 PM திமுக துணைப் பொதுச்செயலாளர் பொறுப்பிலிருந்து வி.பி.துரைசாமி விடுவிப்பு7:03:07 PM முதலில் நெகட்டிவ் ஆகி பின் வீட்டிற்கு சென்ற 25 பேருக்கு கொரோனா வந்ததால் புதிய சவாலாக உள்ளது: அமைச்சர் விஜயபாஸ்கர் பேட்டி6:35:07 PM


லண்டன் நீதிமன்றம் போட்ட உத்தரவு! மீண்டும் சிக்கலில் சிக்கிய அனில்...


TN Student NASA Visit: class 11 girl who is single breadwinner teaches tuition & sells cashew, wins visit to nasa | Samayam Tamil Photogallery class 11 girl who is single breadwinner teaches tuition & sells cashew, wins visit to nasa Pudukkottai Student Visit NASA : டியூசன் எடுத்து குடும்பத்தை காப்பாற்றும் 11ம் வகுப்பு மாணவிக்கு நாசாவிற்கு செல்லும் வாய்ப்பு...! பணம் இல்லாததால் தவிப்பு...! புதுக்கோட்டை மாவட்டத்தில் உள்ள அரசு மேல்நிலைப்பள்ளியில் 11ம் வகுப்பு படிக்கும் மாணவி ஜெயலெட்சுமி. இவர் தந்தையும் தாயும் பிரிந்து வாழ்கின்றனர். தாயுடன் ஜெயலட்சுமி வாழ்கிறார். இவரது தாய்க்கும் மனநிலையில்லை. ஜெயலட்சுமிக்கு ஒரு தம்பி மட்டும் இருக்கிறான். இந்நிலையில் ஜெயலட்சுமி தான் குடும்பத்தை நிர்வகித்து வருகிறார். ஜெயலட்சுமியின் தந்தை அவ்வப்போது அனுப்பும் மற்றும் மற்றும் அக்கம் பக்கத்தினர் செய்யும் உதவி தான் ஜெயலட்சுமி வீட்டின் முக்கிய வருமாம். தற்போது 11ம் வகுப்பு படிக்கும் ஜெயலட்சுமி படிப்பில் படு சுட்டி அதனால் அவர் 8 மற்றும் 9ம் வகுப்பு படிக்கும் மாணவர்களுக்கு டியூசன் எடுத்து வருகிறார். அதுபோக தன் தாய் செய்து வந்து முந்திரி வியாபாரத்தையும் கவனித்துக்கொள்கிறார். இந்த ஜெயலட்சுமி கடந்த சில நாட்களுக்கு முன்பு ஒரு முறை பேப்பரில் முறை கோஃபார்குரு என்ற இணையதளம் நடத்திய போட்டியில் கலந்து கொண்டு திருச்சி மாணவி தன்யா தஸ்னீம் கலந்து கொண்டு நாசாவிற்கு செல்லும் வாய்ப்பை பெற்றது குறித்து வெளியான ஒரு செய்தியைப் படித்துள்ளார். இதைப் படித்ததும் அவருக்கு நாசாவிற்கு செல்ல வேண்டும் என் விருப்பம் ஏற்பட்டுள்ளது. உடனடியாக அவர் அந்த போட்டிக்காக விண்ணப்பித்துள்ளார். தமிழ் வழிக்கல்வி கற்று வரும் ஜெயலட்சுமி ஆங்கிலத்தில் நடக்கும் அந்த போட்டியில் அஞ்சாமல் கலந்து கொண்டார். தற்போது அந்த போட்டி குறித்த முடிவுகள் வெளியான நிலையில் ஜெயலட்சுமி அந்த போட்டியில் வெற்றி பெற்று ராசாவிற்குச் செல்ல தேர்வு செய்யப்பட்டுள்ளார். ரூ 1.7 லட்சம் நாசாவிற்குச் செல்ல பெரும் செலவை அந்த ஆன்லைன் நிறுவனமே ஏற்றுக்கொள்ளும் நிலையில் மாணவர்கள் கையிலிருந்து சுமார் ரூ 1.7 லட்சம் செலவு செய்ய வேண்டியது உள்ளது. தற்போது தன் படிப்பிற்காகவே பணத்திற்குச் சிரமப்படும் ஜெயலட்சுமிக்கு இந்தத்தொகை அவரால் செலவு செய்ய முடியாது. அதைப் புரிந்து கொண்ட அக்கம் பக்கத்தினர் அவருக்கு ஆதரவு தெரிவித்து அவர்களால் முடிந்த அளவிற்கு உதவி செய்துள்ளனர். தற்போது நாசாவிற்கு செல்ல தயாராகி வரும் ஜெயலட்சுமி பாஸ்போர்ட் எல்லாம் எடுத்துவிட்டார். நாசாவிற்கு செல்லும் செலவை மாவட்ட கலெக்டரிடம் சொல்லி உதவி கேட்டு மனு கொடுத்துள்ளார். நாசாவிற்கு செல்லும் வாய்ப்பை பெற்றது குறித்து ஜெயலட்சுமி கூறும்போது : "எனது தந்தையும், தாயும் பிரிந்து வாழ்கின்றனர். கோஃபார்குரு போட்டியில் வெற்றி பெற்ற செய்தியைக் கேட்டு எனக்கு பாஸ்போர்ட் எடுக்க எனது ஆசிரியர்களும் நண்பர்களும் உதவி செய்தனர். பாஸ்போர்ட் அலுவலகத்தில் பாஸ்போர்ட் ஆஃபீசர் எதற்காக பாஸ்போர்ட் எடுக்கிறீர்கள் எனக் கேட்டார். நான் நாசாவிற்கு செல்லும் வாய்ப்பை பெற்றது பற்றியும், எனது குடும்ப சூழ்நிலை குறித்தும் அதனால் நான் செல்வேனா என்பது உறுதியாகத் தெரியாது. ஆனால் நான் முயற்சிக்கிறேன் எனக் கூறினார். அவர் எனக்கு ரூ500 கொடுத்து உதவினார். எனக்கு அப்துல்கலாம் போல ஒரு பெரிய விஞ்ஞானி ஆக வேண்டும் என்பது தான் ஆசை. கண்டிப்பாக ஒரு நாள் அதை அடைந்தே தீருவேன். இந்த போட்டியைப் பொருத்தவரை அரசுப் பள்ளியிலிருந்து யாரும் தேர்வாகவில்லை. நான் தற்போது தேர்வாகியிருப்பது பல அரசுப் பள்ளி மாணவர்களுக்கு நான் தேர்வானது பெரும் ஊக்கமாக இருக்கும் என நம்புகிறேன்" எனக் கூறினார். அரசுப் பள்ளியில் தமிழ் வழிக்கல்வி படிக்கும் மாணவி ஒருவர் நாசாவிற்கு செல்லும் வாய்ப்பு கிடைத்ததால் அந்த மாணவியைப் பலர் பாராட்டி அவர்களால் முடிந்த உதவிகளைச் செய்து வருகின்றனர். மாணவி நாசா TN Student NASA Visit TN Student Nasa வெங்காய விலையால் கடனாளியாக இருந்த விவசாயி ஒரே நாளில் கோடீஸ்வரனாக மாறினார்...! நடந்த அதிசயத்தை இங்கே படியுங்கள்அடுத்த கேலரி Rama X : 20 அழகிகளுடன் தனிமையாக வாழும் தாய்லாந்து மன்னர் ஏடிஎம் மையத்தில் சானிடைசர் திருட்டு...- வைரலாகும் வீடியோ


கொடுங்குற்றம் தவிர்த்து பிற வழக்குகளில் கைது செய்யப்பட்டவர்களின் இடைக்கால ஜாமீன் மனுக்களை விசாரிக்கும்படி, கீழமை நீதிமன்றங்களுக்கு உத்தரவிடக் கோரிய மனுவுக்கு பதிலளிக்க தமிழக அரசுக்கும், தலைமைப் பதிவாளருக்கும் சென்னை உயர் நீதிமன்றம் உத்தரவிட்டுள்ளது. கரோனா வைரஸ் பரவலை அடுத்து, சிறைகளிலும் சமூக விலகலைப் பின்பற்ற அறிவுறுத்தப்பட்டுள்ளது. சிறைகளில் நெருக்கத்தைக் குறைத்திட, கொடுங்குற்றம் தவிர்த்து பிற வழக்குகளில் கைது செய்யப்பட்டவர்களுக்கு இடைக்கால ஜாமீன் வழங்கும்படி, அனைத்து நீதிமன்றங்களுக்கும் உச்ச நீதிமன்றம் அறிவுறுத்தியுள்ளது. ஆனால், மின்னஞ்சல் மூலம் தாக்கல் செய்யப்படும் இடைக்கால ஜாமீன் மனுக்களையும், குற்றப் பத்திரிகை தாக்கல் செய்வதற்கான 60 நாட்கள் காலக்கெடு முடிந்தபின் தாக்கல் செய்யப்படும் சட்டப்பூர்வ ஜாமீன் மனுக்களையும் கீழமை நீதிமன்றங்கள் விசாரிக்கவில்லை எனக்கூறி, சென்னை உயர் நீதிமன்ற வழக்கறிஞர்கள் சங்கத் தலைவர் ஜி.மோகனகிருஷ்ணன் சென்னை உயர் நீதிமன்றத்தில் வழக்கு தொடர்ந்திருந்தார். அதில், கொடுங்குற்ற வழக்குகள் தவிர்த்து பிற வழக்குகளில் சம்மந்தப்பட்ட கைதிகளுக்கு இடைக்கால ஜாமீன் கோரிய மனுக்களை விசாரிக்கும்படி, கீழமை நீதிமன்றத்திற்கு உத்தரவிட வேண்டும் எனக் கோரியிருந்தார். இந்த மனுவை விசாரித்த நீதிபதிகள் வினீத் கோத்தாரி மற்றும் சுரேஷ் குமார் அடங்கிய அமர்வு, இதுசம்பந்தமாக ஒரு வாரத்தில் பதிலளிக்கும்படி, தமிழக அரசுக்கும், உயர் நீதிமன்ற தலைமைப் பதிவாளருக்கும் உத்தரவிட்டுள்ளது.


யாழ். சாரணர் நிகழ்வு தேசிய நல்லிணக்கத்தின் பிரதிபலிப்பே – ஜனாதிபதி – Vakeesam யாழ். சாரணர் நிகழ்வு தேசிய நல்லிணக்கத்தின் பிரதிபலிப்பே – ஜனாதிபதி February 22, 2016 இலங்கையில் தேசிய நல்லிணக்கம் எப்படியானதாக உருவாகவேண்டும், இருக்கவேண்டும் என்ற அரசாங்கத்தின் எதிர்பார்ப்பை படம் பிடித்துக் காட்டுவதைப்போல் 9வது தேசிய ஜம்போறி நிகழ்வில் சாரணியர்கள் சிங்கள, தமிழ், முஸ்லிம் என்ற பேதம் இல்லாமல் ஒண்றிணைந்து இருக்கும் காட்சி அமைந்துள்ளது என ஜனாதிபதி மைத்திரிபால சிறிசேன கூறியுள்ளார். 9வது தேசிய ஜம்போறி நிகழ்வை இன்றைய தினம் யாழ்.மத்திய கல்லூரி மைதானத்தில் ஆரம்பித்து வைத்து உரையாற்றும்போதே ஜனாதிபதி மேற்கண்டவாறு தெரிவித்திருக்கின்றார். குறித்த நிகழ்வில் ஜனாதிபதி மேலும் உரையாற்றுகையில், கடந்த 48 வருடங்களுக்கு முன்னர் பொலனறுவையில் உள்ள பாடசாலை ஒன்றில் நானும் சாரணியராக இருந்திருந்தேன். அதனாலோ என்னவோ ஜனாதிபதியாக தெரிவு செய்யப்பட்டிருக்கிறேன். அந்தவகையில் எனக்கு முன்னால் இருக்கின்ற சாரணியர்களுக்குள் எதிர்கால ஜனாதிபதியும் இருக்கலாம். மேலும், இங்கே இருந்து கொண்டிருக்கும் சாரணியர்களுக்கிடையில் கோபம் இல்லை, குரோதம் இல்லை. முடிந்தளவு மற்றவர்களுக்கு உதவிகளை செய்யவேண்டும் என்ற உணர்வு மட்டும் இருக்கின்றது. சாரணியம் அதனையே போதிக்கின்றது. இந்து மதத்திலும், பௌத்த மதத்திலும் மற்றவர்களுக்கு உதவி செய்யவேண்டும். என்ற போதனைகள் உள்ளது. அதே போதனைகள் சாரணியத்திலும் உள்ள நிலையில் சாரணியம் இன்றளவும் தூய்மையானதாக இருக்கின்றது. அதன் மீது எந்தவொரு குற்றச்சாட்டுக்களும் சுமத்தப்படுவது கிடையாது. நாம் நம்புகிறோம் சாரணியத்தின் மூலம் இலங்கையில் உள்ள பல பிரச்சினைகளை தீர்க்கலாம் என. குறிப்பாக இங்கே சிங்கள, தமிழ், முஸ்லிம் என்ற பேதம் இல்லாமல் அனைவரும் ஒன்றிணைந்து இருக்கின்றார்கள். இவ்வாறான ஒரு நல்லிணக்கத்தைப் பற்றியே நாம் பேசிக் கொண்டிருக்கின்றோம், எதிர்பார்த்துக்கொண்டிருக்கின்றோம். அந்தவகையிலேயே இலங்கையில் தேசிய நல்லிணக்கத்தை உருவாக்க சாரணியர்களால் மிகப்பெயரிய பங்களிப்பை வழங்க முடியும். என நாங்கள் நம்புகிறோம். மேலும் சாரணியத்தை வளர்ப்பதற்கு இலங்கையில் அரசாங்கத்தின் சார்பில் எடுக்க முடிந்த அனைத்து நடவடிக்கைகளையும் நாங்கள் நிச்சயமாக எடுப்போம். என ஜனாதிபதி தனது உரையில் மேலும் தெரிவித்திருக்கின்றார். இந்நிகழ்வின் போது வடமாகாண முதலமைச்சர் சி.வீ விக்கினேஸ்வரனும், வட மாகாண ஆளுநர் ரெஜினோல்ட் குரே, நாடாளுமன்ற உறுப்பினர் அங்கஜன் இராமநாதன், அமைச்சர் விஜயகலா மகேஸ்வரன் உட்பட பலர் கலந்து கொண்டிருந்தமை குறிப்பிடத்தக்கது.


இதனால் கலை ரீதியில், கலை நுட்ப நுணுக்கமுடைய, நளினம் மிகுந்த குன்ச்சு, பொது மக்களின் கலையழகு உணர்வுகளிடமிருந்து படிப்படியாக விடுபட்டு போனது. அளவுக்கு மீறிய நுட்பங்களில் உருவாக்கபட்ட இசை நாடகப் பாடல் வரிகள், அளவுக்கு மீறிய நீண்டக்கால பாட்டுப் பாணி, அளவுக்கு மீறிய மெதுவான தாளம் ஆகியவற்றால், குன் ச்சு மீதான பொது மக்களின் ஆர்வம் குறைய தொடங்கியது. அரசு அலுவலர்கள் குடும்ப இசை நாடகக் குழுவாக இருப்பதற்கு சிங் வம்ச அரசு தடை விதித்தது. அதன் காரணமாக, குடும்ப குன்ச்சு இசை நாடகக் குழுக்கள் நிலவாமல் விட்டன. இலக்கியப் பிரமுகர்கள் நற்குடியாளர்கள் ஆகியோருக்கும், குன் ச்சு இசை நாடகத்துக்குமிடை இருந்த நெருக்கமான தொடர்பில் சீர்குலைவு ஏற்பட்டது. இறுதியில் குன்ச்சு, மிக முக்கிய சமூக அடிப்படையை இழந்து, வீழ்ச்சியடைந்து வந்தது.


source: wikipedia

text: பித்தளை () என்பதுச் செப்பு, துத்தநாகம் ஆகிய உலோகங்கள் சேர்ந்த ஒரு கலப்புலோகம். வேலை செய்வதற்கு எளிதாகவும், கடுமையானதாகவும் இருப்பதால் பித்தளை ஒரு சிறந்த உற்பத்திக்குரிய பொருளாக இருக்கிறது. அல்பா பித்தளை எனப்படும் 40% க்குக் குறைவான துத்தநாகத்தைக் கொண்டுள்ள பித்தளை இளக்கத்தன்மை (malleable) காரணமாகக் குளிர் நிலையிலேயே வேலை செய்யக்கூடியதாக உள்ளது. கூடுதலான அளவு துத்தநாகத்தைக் கொண்ட பீட்டா பித்தளையைச் சூடாக்கி மட்டுமே வேலை செய்ய முடியும் எனினும் அது கடுமையானதும், உறுதியானதும் ஆகும். 45% க்கும் மேலான அளவு துத்தநாகத்தைக் கொண்ட வெண்பித்தளை இலகுவில் நொருங்கக் கூடியது என்பதால் பொதுவான பயன்பாட்டுக்கு உதவாது. அவற்றின் இயல்புகளை மேம்படுத்துவதற்காக சிலவகைப் பித்தளைகளில் வேறு உலோகங்களும் சேர்க்கப்படுவது உண்டு. பித்தளை ஓரளவுக்குத் தங்கத்தை ஒத்த மஞ்சள் நிறம் உடையது. இதன் காரணமாகப் பல்வேறு அலங்காரத் தேவைகளுக்கு இவ்வுலோகத்தைப் பயன்படுத்துகிறார்கள். இளக்கத்தன்மை மற்றும் அதன் ஒலியியல் இயல்புகள் காரணமாகப் பித்தளை பல்வேறு இசைக்கருவிகள் செய்வதற்கும் பயன் படுகின்றது. இந்தியாவிலும் பாத்திரங்கள், விளக்குகள், மற்றும் பல வீட்டுப் பயன்பாட்டுப் பொருட்கள் உட்பட ஏராளமான பொருட்கள் பித்தளையில் செய்யப்படுகின்றன. வரலாற்றுக்கு முற்பட்ட காலத்திலேயே பித்தளையை மனிதன் அறிந்திருந்தான். உண்மையில் துத்தநாகம் பற்றி அறிவதற்கு முன்னமே பித்தளை பற்றிய அறிவு மனிதனுக்கு இருந்தது. செப்பையும், கலமைன் எனப்படும் துத்தநாகத்தின் தாதுப்பொருளையும் சேர்த்து உருக்கிப் பித்தளை செய்யப்பட்டது. மேற்கோள்கள் இவற்றையும் பார்க்கவும் கலப்புலோகங்களின் பட்டியல் உலோகவியல் செப்புக் கலப்புலோகங்கள் துத்தநாகக் கலப்புலோகங்கள் உலோகவியல்


source: fineweb

text: “சரி சார் அவர் பேர்” “யோகேஷ்” “லோகேஷ்?” “இல்ல, யோகேஷ். யோகேஷ் கண்ணா” பெயர் மறந்து விடாமலிருக்க கையிலிருந்த நோட்டின் ஒரு மூலையில் எழுதிக் கொண்டேன் ஹெட் ஆஃபிஸிலிருந்து வந்திருக்கும் ட்ரெய்னரைப் பார்க்கப் போகிறேன். எப்படிப் பேசுவார். அவர் எம்.டெக்காம். கொஞ்சம் ஹை ப்ரோஃபைல். பழகுவது கடினம் தான். எப்படிப் பேசப் போகிறேன். என் ஆங்கிலம் அவ்வளவு தேறியதா.. எப்படி என் கம்பெனியில் என்னை அவருக்கு அசிஸ்டெண்ட்டாகவும், ட்ரான்ஸ்லேட்டராகவும் நியமித்தார்கள். வந்தவர் ஏன் என் ட்ரெய்னிங் விட்டு விட்டு அவர் வேலைக்கு உதவிக்கழைக்கிறார். இப்படியே யோசித்துக் கொண்டிருந்த போது பெருந்துறை வந்து விட்டது. ஆஃபீஸுக்குள் நுழைந்து “லோகேஷ்.. ஸாரி யோகேஷ் ஃப்ரம் நியூடெல்லி?” என்றேன். “ஓ, யூ ஆர் ஃப்ரம் ஹிஸ் கம்பெனி... வெல்கம்” என மரியாதையுடன் அழைத்துப் பெட்டியை கெஸ்ட் ஹவுஸில் வைக்கும் படி அங்கிருந்தவரை சொல்லிவிட்டு என்னைக் கம்பெனிக்குள் அழைத்து சென்றார் மேனேஜர். “ஹீ இஸ் யோகேஷ்” சொல்லிவிட்டு மேனேஜர் சென்று விட்டார். “ஹாய் யோகேஷ். திஸ் இஸ் விக்னேஷ்வரி” கையை நீட்டினேன். “ஹாய்” என ஒரு அசட்டைப் பார்வையுடன் கை குலுக்கி விட்டு வேலையைப் பார்க்கப் போய் விட்டார். எனக்கு ஒன்றுமே புரியவில்லை. ஐ.டி. டீம் முழுக்க உட்கார்ந்து கொண்டு சர்வர், இன்ஸ்டலேஷன், டேடாபேஸ், ப்ரொக்ராமிங் என என்னென்னவோ பேசிக் கொண்டிருக்க, நான் “ஙே” என மிரட்சியுடன் முழித்துக் கொண்டிருந்தேன். மாலை இருவரும் ஒன்றாக கெஸ்ட் ஹவுஸ் திரும்பினோம். இருவருக்கும் எதிரெதிர் ஃப்ளாட்டுகள். ஒவ்வொரு ஃப்ளாட்டும் 2BHK. மணி 8. நன்றாகவே இருட்டியிருந்தது. என் ஃப்ளாட்டைத் திறக்காமல் அவருடன் போய் நின்று கொண்டு, “வில் யூ ப்ளீஸ் கம் வித் மீ” என்றேன். ஒரு வித்தியாசப் பார்வையோடு “வாட்” என்றார். “ஐ ஆம் ஸ்கேர்ட் ஆஃப் டார்க்னெஸ். வில் யூ ப்ளீஸ்....” “வொய்?” “ப்ளீஸ்” “வாட் இஸ் யுவர் ப்ராப்ளம். ஃபார் வாட் டு யூ கால் மீ?” என்றார் இன்னும் கடுமையாக. கொஞ்சம் எரிச்சலுடனும் நிறைய பயத்துடனும் வழக்கம் போல் அதே அசட்டு சிரிப்புடனும் “ச்சும்மா” என்றேன். நொடியில் மாறிய அவர் முகம் கேவலமாய் “வாட்....?”டை உதிர்த்தன இதழ்கள். மிகுந்த கோபத்தில் “நத்திங்” என் என் ஃப்ளாட்டிற்குள் நடுங்கிக் கொண்டே நுழைந்து லைட்டைத் தேடிப் போட்டு சமாளித்து விட்டேன். “என்ன ஆளு இவர். ஹாய் சொல்லிக் கை குடுத்தா தலையெழுத்தேன்னு கை குடுக்குறார். ஆஃபிஸ்ல முழு நேரமும் ஏதோ வேலை செய்து கொண்டே இருந்தார். நம்மை ஒரு முறை கூட மதிச்சுப் பார்த்ததா தெரியல. வந்து கதவைத் திறக்கத் துணைக்கழைத்தால் கத்துகிறார். சே, சரி ஆள் கிட்ட மாட்டிக்கிட்டோம். 15 நாள் எப்படி போகப் போகுது” எனத் தலையில் கை வைத்து உட்கார்ந்திருந்த போது மொபைலில் அழைத்தார். “ஃபினிஷ் யுவர் டின்னர் அண்ட் கம் டு த காமன் ட்ராயிங் ஹால் ஃபார் ட்ரெய்னிங் அட் 9” என சொல்லி என் பதிலை எதிர்பார்க்காது ஃபோனை வைத்து விட்டார். கிர்ரென்றது. அன்றிலிருந்து தினமும் இரவு 9 மணி முதல் 11 மணி வரை. அதே ட்ராயிங் ஹால். அதே ட்ரெய்னிங். தூக்கம் சொக்கும் எனக்கு. அவரோ ரொம்ப சீரியஸான ப்ரசெண்டேஷன்களை விளக்கிக் கொண்டிருப்பார். வெளியில் எங்கள் ஹாலைக் கடந்து வாக்கிங் போபவர்கள் ஒரு பாவப் பார்வையுடன் என்னைப் பார்த்து செல்வார்கள். மறுநாள் காலை ஆஃபிஸிலும் ஒரு நிமிட இடைவெளியில்லாது வேலை செய்வார். எனக்கும் டன்னளவு வேலை கொடுப்பார். அவருடன் ஃபாக்டரி முழுக்க சுற்றினேன். இவருக்கும், லேபர்மென்னுக்கும் ட்ரான்ஸ்லேட்டராய் இருந்தேன். இரண்டு நாட்களில் அவர் உழைப்பு பார்த்த பின் ஒரு மரியாதை வந்தது. அடுத்த வாரத்திலிருந்து நானும் சீரியஸாய் வேலை செய்ய ஆரம்பித்தேன். அவருக்கும் மகிழ்ச்சியாய் இருந்தது. பல இரவுகள் 2,3 மணி வரை ஃபாக்டரியில் அவர், ஃபாக்டரி மேனேஜர், யூஸர்ஸ், நான் என வேலை செய்திருக்கிறோம். இதனால் எங்களை மனசுக்குள்ளேயே திட்டிக் கொண்ட யூஸர்ஸ் அதிகம். இருவரும் சேர்ந்து பகலிரவு பாராமல் வேலையை முடித்தோம். அவர் கிளம்பினார். டெல்லி சென்று சேர்ந்தவரை அழைத்தேன். “ரீச்ட் சேஃப்லி?” என்றேன். “ம்....” என்றார். அவருக்கு விமானப் பயணம் வாரத்திற்கொரு முறை. எனக்கோ இவ்வளவு தூரம் சென்றாரே, பத்திரமாக சென்றாரா என்ற விசாரிப்பு. அவ்வளவு தான். மறுபடியும் ப்ராஜெக்ட், வேலை, என் டெல்லி பயணம், மறுபடியும் ஹெட் ஆஃபிஸில் இவரிடமிருந்து ட்ரெய்னிங் எனத் தொடர்ந்தது. யாரையும் தெரியாத டெல்லியில் எங்கோ ஒரு ஹோட்டலில் தங்க வைக்கப்பட்டிருந்தேன். அலுவலகத்திலிருந்து 20 கி.மீ. தொலைவில் ஹோட்டல். ஹிந்தியில் “மே ஹிந்தி நஹின் மாலும் ஹை” என்ற தப்பான ஒரு வாக்கியம் தவிர வேறெதுவும் தெரியாது. அவர் தான் தினமும் பிக்கப், ட்ராப். வாரயிறுதிகளில் டெல்லியைக் காண்பித்தார். ஒரு வருடத்தில் டெல்லிக்கே ட்ரான்ஸ்ஃபரும் ஆனது. இப்போது டெல்லி போக பயமில்லை. அவரிருக்கும் தைரியம். நல்ல நண்பராகிப் போனார். அதன் பின் ஒரு நாள் சொன்னார் அவர் புரிந்து கொண்ட முதல் நாள் மாலையின் “ச்சும்மா”வை. ஹிந்தியில் “ச்சும்மா” என்றால் என்ன எனத் தெரிந்து கொள்ளுங்கள். எங்கும் சொல்லி அடி வாங்கி வைக்காதீர்கள். எல்லாம் நன்றாகப் போய்க் கொண்டிருக்கும் வேளையில் அவர் கெட்ட நேரம் இருவருக்கும் காதல் பற்றிக் கொண்டது. சரியா தவறா, ஒத்து வருமா வராதா, வீட்டை எப்படி சமாளிக்க, சம்மதிக்க வைக்க என்றெண்ணியே காதல் நாட்கள் கழிந்தன. எல்லாப் பிரச்சனைகளையும் ஒரே ஆளாய் எதிர்த்து நின்று எல்லாரின் சம்மதத்தையும் பெற்று கோலாகலமாக என்னைக் கைப்பிடித்தார். அவரின் உழைப்பு, உண்மை, அன்பு, காதல், பொறுப்பு, அக்கறை எல்லாவற்றிலும் சுகமாகவே கழிகின்றன நாட்கள். இதே சுகம் வாழ்நாள் முழுக்க வேண்டும். Happy Birthday Yogi. I love you.


பொதுமக்களின் காணி சுவீகரிப்பு தொடர்பில் வடக்கு முதல்வர் காரசாரமான கருத்து - Kathiravan.com : Illegal string offset 'cat_color' in /home/kathiravan/public_html/wp-content/themes/black/functions/common-scripts.php on line 356 Posted by: S. Athavan in இலங்கைச் செய்திகள் July 17, 2018 8:37 pm 0 Previous: உங்களுக்கு குபேரன் கோடி கோடியாக கொட்டி கொடுக்கணுமா? இந்த 3 மந்திரத்தை தினமும் சொல்லுங்க Next: 16 வயது சிறுவனை பாலியல் துஷ்பிரயோகம் செய்த பிக்கு I read this article and found it very interesting, thought it might be something for you. The article is called பொதுமக்களின் காணி சுவீகரிப்பு தொடர்பில் வடக்கு முதல்வர் காரசாரமான கருத்து and is located at http://kathiravan.com/237912.


பிரபல சமூக வலைதள செயலியான டிக்டாக்கில் நட்சத்திரமாக இருக்கும் ஷாரூக்கான் என்பவரும் அவரது மூன்று நண்பர்களும் இன்று காலை திருட்டு வழக்கு ஒன்றில் கைதாகி உள்ளனர். டெல்லி அருகேயுள்ள உத்தரப்பிரதேசத்தில் கிரேட்டர் நொய்டா பகுதியில் இந்த சம்பவம் நடந்துள்ளது. கைதான ஷாரூக்கான் மற்றும் அவரது நண்பர்களிடம் இருந்து 5 செல்போன்கள், ஒரு பைக் மற்றும் ரூ. 3,250 ரொக்கப் பணம் ஆகியவை பறிமுதல் செய்யப்பட்டுள்ளன. டிக்டாக் ஆப்பில் ஷாரூக்கானுக்கு 40 ஆயிரத்திற்கும் அதிகமான ரசிகர்கள் உள்ளனர். டான்ஸ் ஸ்டெப்புகளை டிக்டாக்கில் பதிவிட்டு அதன்மூலம் ரசிகர்களை சேர்த்துள்ளார் ஷாரூக்கான். இதற்கு அவர்களது நண்பர்களும், திருட்டு வழக்கில் சிக்கியவர்களான ஆசிப், பைசான், முகேஷ் ஆகியோர் உதவி செய்திருக்கிறார். கைது குறித்து காவல்துறை அதிகாரி ரன்விஜய் சிங் கூறுகையில், 'கிரேட்டர் நொய்டாவின் பல இடங்களில் சிசிடிவி கேமராக்கள் பொருத்தப்பட்டுள்ளன. இவற்றின் உதவியால் திருடர்களை பிடித்துள்ளோம். நடைபாதையில் நடந்து செல்பவர்களிடம் இருந்து செல்போன்களையும், பணத்தையும் கைதானவர்கள் பறித்துள்ளனர்' என்றார். விசாரணையின்போது கைதான 4 பேரும் தங்களது குற்றத்தை ஒப்புக் கொண்டுள்ளனர். அவர்களுக்கு 6 வழக்குகளில் தொடர்பிருப்பதாக போலீஸ் தரப்பில் தெரிவிக்கப்படுகிறது. With inputs From ANI) சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


திருமண யோகம் தரும் ஆடிப்பூர விரதம் || Aadi pooram viratham திருமண யோகம் தரும் ஆடிப்பூர விரதம் பதிவு: ஆகஸ்ட் 03, 2019 07:08 IST ஆடிப்பூர தினமான இன்று திருமணமாகாத பெண்கள் இந்நன்னாளில் ஆண்டாளை விரதம் இருந்து வணங்கினால் அவர்களுக்கு விரைவில் திருமணம் கைகூடும். தேவிக்குரிய திருநாள்களில் ஆடி மாதம் பூர நட்சத்திரத்தில் கொண்டாடப்படும் “ஆடிப் பூரம் திருநாள்’ மிகவும் சிறப்பானது. இன்று (சனிக்கிழமை) ஆடிப்பூரம் தினமாகும். இன்று வைணவத் திருக்கோயில்களில் ஆண்டாளுக்கு சிறப்பு பூஜை நடைபெறும். திருமணமாகாத பெண்கள் இந்நன்னாளில் ஆண்டாளை விரதம் இருந்து வணங்கினால் அவர்களுக்கு விரைவில் திருமணம் கைகூடும். பெண்களுக்கு வளையல் காப்பு நடத்துவதுபோல, நம்மைப் படைத்த அன்னைக்கு வளைகாப்பு நடத்தி மகிழ்ந்திடும் நாளே ஆடிப்பூரம். அம்பிகைக்கு வளையல்களால் அலங்காரம் செய்து வழிபட்டு அந்த வளையல்கள் பெண் களுக்குப் பிரசாதமாக அளிக்கப்படுகிறது. ஆடிப்பூரத்தையட்டி அம்மன் ஆலயங்கள் அனைத்திலுமே வளையல் காப்பு அணிவிக்கும் உற்சவம் நடத்தப்படும். அன்றைய தினம் அம்மனுக்கு வளையல்களை வாங்கித் தந்து வழிபட்டு அவளது பிரசாதமாக சில வளையல்களைப் பெற்று அணிந்து கொண்டால், மனம்போல மாங்கல்யம் அமையவும், மங்களங்கள் நிலைக்கவும் செய்யும். அதோடு, அம்பிகை தாய்மைக்கோலம் கொண்ட நாள் என்பதால் குழந்தை பாக்கியமும் நிச்சயம் கிட்டும். ஒவ்வொரு பெண்ணின் வடிவிலும் அம்பிகையின் அம்சம் நிறைந்துள்ளது. எனவே ஆடிப்பூரம் தினத்தன்று அம்பிகையின் அருள் முழுமையாக நிறைந்திருக்கும் என்பதால் எந்த பேதமும் இன்றி இயன்ற அளவு மற்ற பெண்களுக்கு வளையல்கள், குங்குமம், மஞ்சள், ரவிக்கைத் துணி, புடவை என்று அவரவரால் இயன்ற மங்களப் பொருட்களை வாங்கித் தர வேண்டும். அப்படி செய்தால் இல்லறம் சிறக்கச் செய்யும். இன்பங்கள் நிறையச் செய்யும் என்பது ஐதீகம். தாலிபாக்கியம் சிறக்க, தாயாகும் பேறுபெற, வளமும் நலமும் பெருக நீங்கள் வேறு எதுவும், செய்ய வேண்டாம். ஆடிப்பூர நாளில் அம்மனுக்குக் கொஞ்சம் வளையல் வாங்கிக் கொடுங்கள். பதிலுக்கு உங்கள் வாழ்க்கை வளமையாகும் வரத்தை நிச்சயம் தருவாள் அம்பிகை. திருநெல்வேலி காந்திமதி அம்மனுக்கு ஆடிப்பூர விழாவின்4ஆம் நாளன்று ஊஞ்சல் மண்டபத்தில் வளைகாப்பு விழா நடைபெறுகிறது. இந்த அம்பிகையை வழிபடுவோர் திருமணம், பிள்ளைப்பேறு பெறுகின்றனர். சிலர் வீட்டில் முளைப்பாலிகை வைத்து அதை கோயிலில் சேர்க்கின்றனர். ஆடிப்பூர விழா, பல்வேறு ஆலயங்களில் வாகன சேவையுடன் 10 நாள் திருவிழாவாகவும் நடைபெறும். திருவாரூர் கமலாம்பாள், நாகை நீலாயதாட்சி, திருக்கருகாவூர் கர்ப்பரட்சாம்பிகை போன்ற பல திருத்தலங்களில் 10 நாள் பிரம்மோற்சவமும் திருமயிலைக் கற்பகவல்லிக்கு ஆடிப் பூரத்தன்று மதியம் சந்தன காப்பு அலங்காரமும், இரவு வளையல் அலங்காரமும் நடைபெறுகிறது. மேல் மருவத்தூர் ஆதி பராசக்தி அம்மனுக்கு கூழ்வார்க்கும் பண்டிகைச் சிறப்பாகக் கொண்டாடப்படுகிறது. திருக்கழுக்குன்றம், அருள்மிகு வேதகிரீஸ்வரர் திருக்கோயில், அன்னை திரிபுரசுந்தரி சுயம்பு வடிவானவள். அம்பாள் மூர்த்தம் அஷ்ட கந்தகம் உட்பட எட்டு விதமான வாசனை பொருள்களால் ஆக்கபட்டது. அம்பாளுக்கு (திரிபுரசுந்தரி) மார்பில் ஸ்ரீ சக்கரப் பதக்கம் சார்த்தப்பட்டுள்ளது. ஆடிப்பூரம், பங்குனி உத்திரம், நவராத்தியில் வரும் நவமி ஆகிய மூன்று நாட்களில் மட்டுமே அம்பாளுக்கு முழு அபிஷேகம் செய்யப்படுகின்றது. மற்ற நாள்களில் அம்மனுக்கு திருபாதத்தில் மட்டுமே பூஜை நடக்கின்றது. அகில உலகத்தை காக்கும் நாயகியாம் திரிபுரசுந்தரியை வருடத்தில்3முறை நடைபெறும் மகாஅபிஷேக விழாவில் கண்டு வணங்கினால் பாவம் விலகி நல்லவை நடக்கும். ஆடி மாதத்தில் பூரம் நட்சத்திரம் உச்சமாக இருக்கும். இந்நாளில் ஏழை சுமங்கலிப் பெண்களுக்கு புடவை, மஞ்சள், குங்குமம், வெற்றிலை பாக்கு, பணம் வைத்து கொடுப்பது நல்லது. இன்று (சனிக்கிழமை) மஞ்சள் தாலி கட்டிக்கொள்ள தீர்க்க சுமங்கலியாய் இருப்பர். ஆடிப்பூரம் அன்று சக்தி தலங்களில் அம்மன் ஆலயங்களில் வழிபட கேட்கும் வரம் கிடைக்கும். ஆரோக்கியமும், செல்வ செழிப்பும் உண்டாகும். விரதம் | அம்மன் | Viratham


source: CulturaX

text: முன்பே திட்டமிட்டனர்.. வன்புணர்வு முதல் கொலை வரை.. காஷ்மீர் சிறுமி கொடூரத்தில் ஈடுபட்ட 2 சிறுவர்கள்! | How a two under 18 boys planned to rape and kill Kashmiri girl - Tamil Oneindia முன்பே திட்டமிட்டனர்.. வன்புணர்வு முதல் கொலை வரை.. காஷ்மீர் சிறுமி கொடூரத்தில் ஈடுபட்ட 2 சிறுவர்கள்! | Updated: Friday, April 13, 2018, 15:56 [IST] காஷ்மீர்: காஷ்மீரில் இருக்கும் கத்துவா என்ற கிராமத்தை சேர்ந்த 8 வயது பள்ளி படிக்கும் சிறுமி ஒருவர் 7 பேரால் வன்புணர்வு செய்யப்பட்டு கொல்லப்பட்டு இருக்கிறார். இந்த கொலை மற்றும் வன்புணர்வு வழக்கில் தொடர்புடைய அனைவரும் கைது செய்யப்பட்டு இருக்கிறார்கள். இந்த கொலை சம்பவமும், அந்த சிறுமி வன்புணர்வு செய்யப்பட்டது பற்றி தற்போது குற்றப்பத்திரிக்கை தாக்கல் செய்யப்பட்டு உள்ளது. 18 பக்கம் கொண்ட இதில் பல திடுக்கிடும் தகவல்கள் இருக்கிறது. அதில் இந்த சம்பவத்திற்கு முக்கிய காரணம், மற்றும் முதல் குற்றவாளி என்று முன்னாள் அரசு அதிகாரி சாஞ்சி ராம் பெயர் இடம்பெற்றுள்ளது. வழக்கில் இரண்டு சிறுவர்கள் குற்றஞ்சாட்டப்பட்டு இருக்கிறார்கள் என்பது குறிப்பிடத்தக்கது. திட்டமிட்டார்கள் இந்த வழக்கை முதலில் விசாரித்து, இப்போது கைது செய்யப்பட்டு இருக்கும் தீபக் காஜூரியா என்ற போலீஸுக்கு அந்த சிறுமி எங்கே மறைத்து வைக்கப்பட்டு இருந்தார் என்று முன்பே தெரியும். இதை வெளியே சொல்ல கூடாது என்று லஞ்சமாக 1.5 லட்சம் பணம் அவருக்கு சாஞ்சி ராம் மூலம் கொடுக்கப்பட்டுள்ளது. இவரும் அந்த சிறுமியை பாலியல் வன்புணர்வு செய்து இருக்கிறார் என்பது குறிப்பிடத்தக்கது. சிறுவன்தான் அந்த சிறுமியின் கழுத்தை அழுத்தி தீபக் காஜூரியா கொலை செய்ய முயற்சித்துள்ளார். ஆனால் அதில் சிறுமி மரணம் அடையவில்லை. இதனால் அந்த விஷால் என்ற சிறுவன், சிறுமியின் கழுத்தை திருப்பி கொலை செய்துள்ளான். கடைசியாக தலையில் கல்லால் அடித்து மரணம் அடைந்ததை உறுதி செய்து இருக்கிறான்.


குஷ்பூவுக்கு முக்கிய பொறுப்பு கிடைக்குமா? – Cinema Murasam குஷ்பூவுக்கு முக்கிய பொறுப்பு கிடைக்குமா? தெலுங்கானாவில் விஜயசாந்திக்கு முக்கியமான பதவியைக் கொடுத்திருக்கிறது காங்கிரஸ். தேர்தல் பிரச்சார தலைமைப் பொறுப்பு வி.சாந்திக்குத்தான்! தெலுங்கானா காங்கிரஸ் தலைவர்கள் பிரமித்துப் போய் இருக்கிறார்கள். முதலமைச்சர் சந்திரசேகரராவின் சொந்தஊர் இருக்கிற மேடக் பாராளுமன்றத் தொகுதியில் போட்டியிடும் வாய்ப்பும் விஜயசாந்திக்குத் தான் என்கிறார்கள், விஜயசாந்திக்கு தெலுங்கானாவில் நல்ல செல்வாக்கு இருக்கக்கூடும். தமிழகத்திலும் குஷ்பூவுக்கு நல்ல செல்வாக்கு இருக்கிறது. சிறந்த நட்சத்திரப் பேச்சாளராகவும் இருக்கிறார். சின்னத்திரையிலும் மிகவும் முக்கியமான இடத்தில் இருக்கிறார். இவருக்கு காங்கிரஸ் தலைமை முக்கிய பொறுப்புக் கொடுக்குமா என்பது தெரியவில்லை. தமிழக காங்கிரஸ் தலைவர் திருநாவுக்கரசர் அதை தடுக்காமல் இருப்பாரா? கோஷ்டி அரசியல் நடத்தியே நலிந்து கிடக்கும் காங்கிரசில் ஒற்றுமை என்பது கோவைக்காய் இனித்தால் மட்டுமே கைகூடும். தனித்து நிற்கும் அளவுக்கு காங்கிரசை தமிழகத்தில் யாரும் வளர்க்கவில்லை . பெருந்தலைவர் காமராஜருடன் கட்சியின் வளர்ச்சி நின்று விட்டது என்றே கூறலாம். இவை தொடர்பாக படப்பிடிப்பில் இருந்த குஷ்பூவிடம் கேட்டோம். “தெலுங்கானாவில் விஜயசாந்திக்கு காங்கிரசில் முக்கிய பதவி கிடைத்திருக்கிறது. தலைமைப் பிரச்சாரப் பொறுப்பு அவருக்குத்தான்” என்று சொன்னதுமே இடை மறித்தார் குஷ்பூ ” மன்னிக்கனும். விஜயசாந்தி அரசியலில் சீனியர். தெலுங்கானாவில் அவருக்கு சிறந்த செல்வாக்கு இருக்கிறது.தேர்தல் பற்றி நன்கு அறிந்தவர்.ஆனால் நான் காங்கிரசுக்கு வந்து நான்கு வருசம்தான் ஆகிறது. உங்களின் கேள்வி எனக்கு புரிகிறது. காங்கிரசில் தற்போது மாற்றங்கள் நடந்து கொண்டிருக்கிறது. வலிமையுள்ள கட்சி என்பது தெரிய வரும்” என்றார். “வளர்ச்சிக்கு காங்கிரசில் உள்ள கோஷ்டிகள்தான் காரணம் மேடம்?” “அதிமுகவைப் பார்த்துக் கேட்கவேண்டிய கேள்வியை என்னிடம் கேட்கிறீர்கள். நாங்கள் ஜனநாயக அமைப்பு என்பதால் நாங்கள் கருத்துகளை சொன்னால் கூட அதற்கு ஒரு காரணம் சொல்கிறீர்கள். காங்கிரஸ் நன்கு வளர்ச்சி பெற்றிருக்கிறது.அதன் வலிமை தேர்தலில் தெரியும்.” என்றார்.


Next Article முத்தரப்பு டி-20 தொடர்: இளம் வீரர்களுக்கு ரோகித்சர்மா பாராட்டு....!


text: சார்ஜா என்ற பெயர், ஐக்கிய அரபு அமீரகத்திலுள்ள மூன்றாவது பெரிய அமீரகத்தையும், அதன் தலைநகரத்தையும் குறிக்கும். சார்ஜா அமீரகம் ஐக்கிய அரபு அமீரகத்தின் ஏழு அமீரகங்களுள் நாட்டின் கிழக்கு, மேற்கு இரண்டு கரைகளையும், அதாவது ஒரு பக்கம் பாரசீக வளைகுடாவையும், மறுபக்கம் இந்து சமுத்திரத்தையும் தொட்டுக்கொண்டிருக்கும் ஒரே அமீரகம் இதுவாகும். இது மேற்குக் கரையில் சார்ஜா மாநகரத்தையும், அதை அண்டியபகுதிகளையும், கிழக்குக் கரையில், கோர்பக்கான், திப்பா, --- ஆகிய பகுதிகளையும் உள்ளடக்கியுள்ளது. தெற்கே துபாய் அமீரகமும், வடக்கே அஜ்மான் அமீரகமும் எல்லைகளாக உள்ளன. கிழக்கே, உம் அல்-குவைன், ராஸ் அல் கைமா, புஜேரா ஆகிய அமீரகங்களைத் தொட்டுச் செல்லும் இதன் எல்லையில் ஓமான் நாடும் உள்ளது. மேற்கோள்கள் இவற்றையும் பார்க்கவும் பாம் தீவுகள் பூர்ஜ் அல் அராப் துபை மெட்ரோ புர்ஜ் கலீஃபா கல்ப் நியூஸ் ஆசிய நகரங்கள் ஐக்கிய அரபு அமீரகம்


text: சிறுவர் உரிமை தொடர்பாக ஐக்கிய நாடுகள் பொதுச்சபையினால் 1989ஆம் ஆண்டு நவம்பர் 20ம் திகதி சிறுவர் உரிமை பற்றிய சமவாயம் ஏற்றுக்கொள்ளப்பட்டது. இலங்கை 1991இல் இச்சமவாயத்தினை பின்னுறுதிப்படுத்தியதுடன் இச் சமவாயத்தின் ஏற்பாடுகள் இலங்கை யிலும் பயனுறச் செய்வதற்காக சிறுவர் பட்டயத்தை உருவாக்கியது. இச்சமவாயத்தின் அடிப்படையில் 18 வயதிற்கு குறைந்தவர்கள் சிறுவர்கள் என வரையரை செய்யப்பட்டுள்ளது. ஆனால் இலங்கையில் வெவ்வேறான ட்டங்கள் வெவ்வேறான வயதெல்லைகளை குறிப்பிடுகின்றன உதாரணமாக : வேலைக்கமர்த்தல் தொடர்பில் 14 வயதிற்குட்பட்டவர்கள் சிறுவர்கள் எனவும், குற்றவியல் கோவையின் நோக்கத்திற்கு 18 வயது எனவும், சிறுவர் இளம்பிராயத்தவர் (தீங்குமிக்க வெளியீடுகள்) சட்டத்தில் 14 எனவும் வயதெல்லைகள் வேறுபடுகின்றன. இவற்றுடன் சிறுவர் உரிமைகள் தொடர்பாக பல சட்டங்களையும் இலங்கை அரசு நடைமுறைப்படுத்தியுள்ளமை குறிப்பிடத்தக்க விடயமாகும்;. • 1883 ஆம் ஆண்டின் 12ஆம் இலக்க தண்டனைச் சட்டக் கோவையின் (1995ம் ஆண்டின் 22ஆம் இலக்க மற்றும் 1998 ஆம் ஆண்டின் 29ஆம் இலக்கத் திருத்தங்கள்) • 1841 ஆம் ஆண்டின் 04ஆம் இலக்க கட்டாக்காலி கட்டளைச்சட்டம். • 1865 ஆம் ஆண்டின் 07ஆம் இலக்க கட்டிளமைப்பருவக் கட்டளைச் சட்டம்(1987 ஆம் ஆண்டின் 17 ஆம் இலக்க திருத்தம்) • 1889 ஆம் ஆண்டின் 02ஆம் இலக்க குடியியல் நடவடிக்கை முறைச் சட்டக்கோவை. (1977 ஆம் ஆண்டின் 20ஆம் இலக்க, 1;980 ஆம் ஆண்டின் 53 ஆம் இலக்க, 1997 ஆம் ஆண்டின் 19ஆம் இலக்கத் திருத்தங்கள்) • 1895 ஆம் ஆண்டின் 17ஆம் இலக்க சான்றுக் கட்டளைச் சட்டம். • 1907 ஆம் ஆண்டின் 19ஆம் இலக்க பொது விவாக கட்டளைச் சட்டம், (1995 ஆம் ஆண்டின் 18ஆம் இலக்க மற்றும் 1997 ஆம் ஆண்டின் 12ஆம் இலக்கத் திருத்தங்கள்) • 1927 ஆம் ஆண்டின் 04ஆம் இலக்க ஆபாசமான வெள்யீடுகள் கட்டளைச் சட்டம். • 1939 ஆம் ஆண்டின் 48ஆம் இலக்க சிறுவர்கள் மற்றும் இளைஞர்கள் கட்டளைச்சட்டமும் அதன் திருத்தங்குளும். • 1939 ஆம் ஆண்டின் 31ஆம் இலக்க கல்விக் கட்டளைச் சட்டமும், அதன் கீழ் விதிக்கப்பட்டுள்ள நிபந்தனைகளும். • 1939 ஆம் ஆண்டின் 28ஆம் இலக்க இளம் குற்றவாளிகள் (பயிற்சிப்பாடசாலைகள்) சம்பந்தமான கட்டளைச் சட்டமும், அதன் திருத்தங்களும். • 1941 ஆம் ஆண்டின் 22ஆம் இலக்க அநாதை விடுதிக் கட்டளைச் சட்டம். • 1944 ஆம் ஆண்டின் 42ஆம் இலக்க குற்றவாளிகளைச் சிறைப்படுத்தல் சம்பந்தமான சட்டமும், திருத்தங்களும். • 1948 ஆம் ஆண்டின் 20ஆம் இலக்க குடிவரவு, குடியகல்வு கட்டளைச் சட்டமும், திருத்தங்களும். • 1951 ஆம் ஆண்டின் 17ஆம் இலக்க பிறப்பு மற்றும் இறப்புகள் பதிவு செய்தல் கட்டளைச் சட்டம். • 1952 ஆம் ஆண்டின் 44ஆம் இலக்க மலைநாட்டு விவாக கட்டளைச் சட்டம்.(1995 ஆம் ஆண்டின் 19ஆம் இலக்கத் திருத்தம்) • 1956 ஆம் ஆண்டின் 47ஆம் இலக்க பெண்கள், இளைஞர்கள் மற்றும் சிறுவர்களைச் சேவையில் ஈடுபடுத்துதல் சட்டமும், அதன் கீழ் விதிக்கப்பட்டுள்ள நிபந்தனைகளும் (1964 ஆம் ஆண்டின் 43ஆம் இலக்கம், 1973 ஆம் ஆண்டின் 29 ஆம் இலக்கம், 1984 ஆம் ஆண்டின் 32ஆம் இலக்கத் திருத்தங்கள்) • 1978 ஆம் ஆண்டின் 02ஆம் இலக்க நீதிமன்ற அமைப்புச் சட்டம் (1979 ஆம் ஆண்டின் 37ஆம் இலக்க மற்றும் 1998 ஆம் ஆண்டின் 27ஆம் இலக்க திருத்தங்கள்) • 1979ஆம் ஆண்டின் 04ஆம் இலக்க போதை வெறியில் செய்த குற்றங்கள் சம்பந்தமான கட்டளைச் சட்டம். • 1979 ஆம் ஆண்டின் 15ஆம் இலக்க குற்றவியல் நடவடிக்கை முறைச் சட்டக்கோவை (1995 ஆம் ஆண்டின் 20ஆம் இலக்க, 1997 ஆம் ஆண்டின் 19ஆம் இலக்க, 1998 ஆம் ஆண்டின் 28ஆம் இலக்கத் திருத்தங்கள்). • 197ஆம் ஆண்டின் 38ஆம் இலக்கச் சட்டத்தினால் திருத்தியமைக்கப்பட்ட சுவீகரித்தல் கட்டளைச் சட்டம். • 1998ஆம் ஆண்டின் 50ஆம் இலக்க தேசிய சிறுவர் பாதுகாப்பு அதிகாரசபை சட்டம். • 1999 ஆம் ஆண்டின் 37ஆம் இலக்க பராமரிப்பு (திருத்தம்) சட்டம் மேற்குறிப்பிடப்பட்டுள்ளவாறு சிறுவர் உரிமைகளை பாதுகாப்பதற்கென இலங்கை அரசு சட்ட நடவடிக்கைகளை முன்னெடுத்துள்ளது. இதனோடு சிறுவர் துஷ்பிரயேரகமானது பொதுவாக இலங்கையில் குற்றமாகும். அதற்கேற்ப பாலியல் துஷ்பிரயோகம், சிறுவர் உழைப்பு, கொடுமைப்படுத்தல் போன்றவை சிறுவர் துஸ்பிரயோகங்களாக குறிப்பிடப்பட்டுள்ளது. இவற்றிலிருந்து சிறுவர் உரிமைகளை பாதுகாப்பதற்கான ஏற்பாடுகள் தண்டனைச் சட்டக் கோவையினில் கொடுக்கப்பட்டுள்ளதுடன் இதில் புதிய குற்றங்களாக சிறுவர்கள் பாலியல் சுரண்டல், பாரிய ஒழுங்கீனம், பாலியல் தொந்தரவு, பாரிய பாலியல் துஸ்பிரயோகம் போன்ற புதிய குற்றங்களையும் உள்ளடக்கியுள்ளதுடன், ஏற்கனவே இருக்கின்ற குற்றங்களின் தண்டனையும் அதிகரிக்கப்பட்டுள்ளமை குறிப்பிடத்தக்கதாகும். இவற்றோடு 1999ம் ஆண்டு 32ம் இலக்க சான்று விசேட ஏற்பாடுகள் சட்டம் கொண்டுவரப்பட்டமையால் சிறுவரின் சாட்சியத்தை ஆரம்ப விசாரனையில் கட்புல பதிவுகளை நீதிமன்றத்தில் சமர்ப்பிக்க ஏற்பாடு செய்யப்பட்டமை குறிப்பிடத்தக்கதாகும். 1998 ஆண்டு 50 ம் இலக்க சட்டம் மூலம் தேசிய சிறுவர் பாதுகாப்பு அதிகாரசபை உருவாக்கப்பட்டது. இதனது முக்கிய நோக்கம் சிறுவர் உரிமைகள் தொடர்பில் அரசிற்கு ஆலோசனை வழங்குதல், மற்றும் பாதிக்கப்பட்ட சிறுவர்களை பாதுகாப்பது போன்றனவாகும். 1999 ஆம் ஆண்டு கீழ்தரமான சிறுவர் உழைப்பு பற்றிய சமவாயம் உருவாக்கப்பட்டதன் நோக்கமானது 18 வயதிட்குட்பட்ட சிறுவர்களை அடிமையாக வைத்திருப்பது, கட்டாய வேலையில் அமர்த்துதல், சிறுவர்களை கடத்தல், கடுமையான கட்டுப்பாடான வேலையில் அமர்த்தல், விபச்சாரத்தில் ஈடுபடுத்தல், ஆபாச நடவடிக்கைகளில் ஈடுபடுத்தல், மற்றும் கைத்தொழில் நிறுவனங்களில் ஆபத்தான இயந்திரங்களுடன் வேலை செய்ய அனுமதித்தல் போன்றவற்றிலிருந்து தடுப்பதாகும். சிறுவர் இளம்பிராயத்தவர் கட்டளைச் சட்டமானது குற்றம் புரிந்த சிறுவர்கள் எவ்வாறு நடாத்தப்பட வேண்டும் மற்றும் எத்தகைய தண்டணை வழங்க வேண்டும் என்பதை ஏற்பாடு செய்கிறது. இதற்கமைய இலங்கையில் குற்றம் புரிந்த சிறுவர்களை விசாரிப்பது பால்ய (சிறுவர்) நீதிமன்றம் ஆகும். இந்நீதிமன்றம் பம்பலப்பிட்டியில் அமைந்துள்ளது. ஏனைய பாகங்களில் நீதவான் நீதிமன்றமமே நியாயாதிக்கம் உடையதாகும். இவற்றோடு குற்றம் புரிந்த சிறுவர்கள் தொடர்பில் (18 வயதிற்குட்பட்டவர்களுக்கு) மரணதண்டணைத் தீர்ப்பு அல்லது ஆயுட்கால சிறைத்தண்டனைத் தீர்ப்பு வழங்க முடியாது. மேலும் 16 வயதிற்குட்பட்ட சிறுவர்கள் சிறைத்தண்டனையால் தண்டிக்கப்படலாகாது. மாறாக அவர்கள் தடுப்பு இல்லங்களில்; நன்நடத்தைக்காக ஏனைய சிறுவர்களுடன் தடுத்து வைக்கப்படலாம். ஆனால் விசித்திர நடத்தையுடையவர்களெனில் சிறையில் அடைக்கப்பட முடியும். இலங்கையில் சிறுவர் உரிமைகளை பாதுகாப்பதற்கான சட்ட ஏற்பாடுகளுக்கமைய சிறுவர்கள் பாடசாலைக்கு அனுப்பவேண்டிய வயது 5 தொடக்கம் 14 வயதுவரையாகும். அனுப்பத் தவறும் பொற்றோர் அல்லது பாதுகாவலர் தண்டனைக்கரிய குற்றம் புரிந்தவராவர். இவ் அரசியலமைப்பில் அடிப்படை உரிமை எனும் அத்தியாயத்தில் பின்வரும் உரிமைகள் அங்கீகரிக்கப்பட்டுள்ளன. அவையாவன : 1. பெயரைக் கொண்டிருப்பதற்கான உரிமை 2. கொடுமைப்படுத்தல், துஸ்பிரயோகம் செய்யப்படுதல் மற்றும் இழிவுபடுத்தல் போன்றவறிறிலிருந்த பாதுகாத்தல். 3. சிறுவருக்கு அநீதி இழைக்கப்படும் போது சட்டத்தரணியை அமர்த்தல். 4. குடும்ப சூழலிலிருந்து பிரிக்கப்படும் போது தகுந்த மாற்றுக் கவனிப்பு வழங்கப்படல். 5. சிறுவரின் உயரிய நலனே முக்கியத்துவம் பெறல். 6. பாதுகாப்பான சூழலில் வாழ்வதற்கான உரிமை. 7. அடிப்படை போசணைக்கும், உறைவிடத்திற்கும், அடிப்படை சுகாதார சேவைக்கும் உரித்துண்டு. 4.2 சிறுவர் உரிமைகள் பற்றிய சமவாயம் மற்றும் சிறுவர் உரிமைகள் பற்றிய இலங்கை சாசனம் – ஓர் ஒப்பீடு சிறுவர் உரிமைகள் தொடர்பான சர்வதேச சாசனத்தை இலங்கையில் தேசிய மட்டத்தில் செயற்படுத்துவதற்கான சட்டங்களை ஆக்குவதற்கு அடிப்படையான கொள்கை திட்டமாக சிறுவர் உரிமைகள் பற்றிய இலங்கை சாசனத்தை 1991 ஜுலை 12ம் திகதி இலங்கை அரசு பிரகடனப்படுத்தியது. சர்வதேச சாசனம், தேசிய சாசனம் ஆகிய இரண்டினையும் ஒப்பட்டு நோக்கும் போது : சர்வதேச சாசனத்தில் 1,2,3,4,5,6,7,8,9,10,11,12,13,14,15,16,17 போன்ற உறுப்புரைகளில் காணப்படும் வாசகங்களும் தேசிய சாசனத்தில் காணப்படு;ம் அதற்கீடான வாசகங்களும் ஒரே விடயங்களினை குறித்து நிற்கின்றன. அவ்வாறே சர்வதேச சாசனத்தில் 18,19,20,22,23,24 ஆம் வாசகங்களும் தேசிய சாசனத்தில் 09,10,21,23,24 ஆம் வாசகங்களும் ஒரே விடயங்களினை குறிக்கின்றதுடன், சர்வதேச சாசனத்தில் 26, 27,28,29,30,31,32,33,34,35, ஆகிய வாசகங்கள் தேசிய சாசனத்திலும் அவ்வாறே உள்ளடக்கப்பட்டுள்ளன. இதனுடன் சர்வதச சாசனத்தில் 37,39,40 ஆம் வாசகங்களும் தேசிய சாசனத்தில் 36,38,39 ஆம் வாசகங்களும் ஒத்தவையாக அமைந்துள்ளன பெற்றோரின் வழிகாட்டல் சிறுவரின் திறமைகள் வளர்ச்சி தொடர்பாக சர்வதேச சாசனத்தில் 5 ம் வாசகத்தில் அமைந்துள்ள விடயங்கள் தேசிய சாசனத்திலும் 5 ம் வாசகத்தில் அமைந்துள்ளன. ஆனால் இவ்வாசகத்தில் சர்வதேச சாசனத்தில் இடம்பெறாத “சிறுவர் மனதின் ஆத்மீக வளர்ச்சிக்காக சிறுவருக்க சமயங்களை, வேதங்களை கற்பிப்பதற்கும் ,சிறுவரை உரிய மத சூழலில் வளர்ப்பதற்கும் பெற்றோர்கள் கடப்படுள்ளவர்கள்” எனும் வாசகம் தேசிய சாசனத்தில் குறிப்பிடப்பட்டுள்ளது. இவற்றுடன் சர்வதேச சாசனத்தின் 8 ஆம் வாசகம் ஒரு சிறுவரின் தன்த்தவதடதின் அடிப்படை அம்சமாக பிரஜாவுரிமை பற்றி குறிப்பிடும் வேளை தேசிய சாசனம் பிரஜாவுரிமை பற்றி குறிப்பிடாது தேசியத்தைப்பற்றிக் குறிப்பிடுகின்றது. சர்வதேச சாசனத்தின 11 ம் வாசகத்தில் சிறுவர்கள் சட்டவிரேதமாக வெள்நாட்டுக்கு ஏற்றப்படுவதை கட்டுப்படுத்த நடவடிக்கை எடுக்க வேண்டுமென முன்மொழியப்பட்டுள்ளமை தொடர்பாக தேசிய சாசனத்தில் ஏதும் குறிப்பிடப்படவில்லை.இது தொடர்பாக தேசிய சாசனத்தில் பெற்றோர்களால் அல்லது வேறு நபர்களால் சிறுவர்கள் கடத்திச் செல்லப்படுவதை தவிர்க்க நடவடிக்கை எடுக்க வேண்டுமென குறிப்பிடுகின்றது. சர்வதேச சாசனத்தில் குறிப்பிடப்படாத ஒரு விடயம் தேசிய சாசனத்தின் 18 ம் வாசகத்தில் “சிறுவர்களுக்கு தேசியப்பற்றை ஏற்படுத்தி வளர்ச்சி செய்வது பெற்றூர்களினதும், கல்வி நிறுவனங்களினதும் கடமை” என குறிக்கப்பட்டுள்ளது. வெளிநாட்டவர்களால் சிறுவர்கள் தத்தெடுத்து வளர்ப்பதை ஏற்றுக்கொள்ள வேண்டுமென தேசிய சாசனத்தின் 21 ம் வாசகம் குறிப்பிடுகின்றது.இவ்வாறானதொரு விடயம் சர்வதேச சாசனத்தில் இல்லை.அவ்வாரே தத்தெடுத்து வளர்ப்பதற்காக சிறுவர்களை பெற்றுக்கொள்ள யாரேனுமொருவர் கர்ப்பிணிப் பெண்களை பராமரிப்பதில்லை என அரசு உறுதிப்படுத்த வேண்டுமென தேசிய சாசனம் கூறுகின்றது. போசித்தல், பாதுகாப்பளித்தல்,அல்லது சிகிச்சையளிப்பதற்காக ஏதேனுமிடங்களில் நிறுத்திவைக்கப்பட்டுள்ள சிறுவர் தொடர்பாக காலத்துக்கு காலம் மீளாய்வு செய்வதன் அவசியம் பற்றிய சர்வதேச சாசனத்தின் 25 ம் வாசகத்தையொத்த ஒர வாசகம் தேசிய சாசனத்தில் உள்ளது. சர்வதேச சாசனத்தின் 28 ம் வாசகம் “அடிப்படைக் கல்வியைக் கட்டாயப்படுத்தல்” பற்றிக் குறிப்பிடுகின்றது இதனை தேசிய சாசனத்தில் “வயது 06 – 16 வரையிலான சிறுவர்களுக்கு கல்வி கட்டாயமானதெனக்” குறிப்பிடுகின்றது. பாடசாலை ஒழுக்க,நிர்வாகம் சிறுவரின் மனித கௌரவத்துக்கேற்ற முறையில் செயற்பட வேண்டுமென சாசனம் சிபாரிசு செய்தமையினை தேசிய சாசனம் “மனித” என்பதை நீக்கி கௌரவம் எனக் குறிப்பிடுகின்றமையுடன் ஒழுக்கத்தை கண்டிப்பாக நிருவகித்தல் பற்றி வலியுறுத்துகிறது. தேசிய சாசனத்தில் ஆசிரியர்கள் மூலம் வாழ்க்கை தொடர்பான சமய, சமூக, மற்றும் கலாசார பெறுமானங்கள் பற்றி சிறுவர்களுக்கு சரியான வழிகாட்டல் வழங்கப்படுவதை உறுதிப்படுத்த வேண்டுமெனவும் வாழ்க்கை முறையாக சமயத்தின் முக்கியத்துவத்தை ஏற்றுக்கொள்வதற்கும் ஆசிரியர் கடப்பாடு உள்ளவரெனவும் சிபாரிசு செய்கின்றது. இவ்வாறானதொரு ஏற்பாடு சர்வதேச சாசனத்தில் இல்லை. சிறுவர் நலனில் ஏதேனுமொரு விதத்தில் பங்கமேற்படுத்தக்கூடிய (சர்வதேச சாசனத்தில் 32,33,34,35 ம் வாசகங்களில் உள்ளடக்கப்படாத) 36ம் வாசகத்தில் குறிப்பிட்டுள்ளவாறு வேறு எல்லா வகையிலுமான முறைகேடான பிரயோசனம் பெறுவதிலிருந்து பாதகாத்தக் கொள்ளும் சிறுவரின் உரிமைக்கு ஏற்புடைய வாசகம் இலங்கை சாசனத்தில் இல்லை. ஆயுதப் போராட்டங்களுக்கு தலையிடுவதற்கும் ஆயுதப்படைகளுக்குச் சேர்த்துகொள்வதற்குமான ஆகக் குறைந்த வயது 15 என சர்வதேச சாசனம் குறிப்பிடுகின்றது .ஆனால் தேசிய சாசனத்தில் இராணுவத்துக்குச் சேர்த்துக்கொள்ளப்படும் ஆகக் குறைந்த வயது 18 என குறிப்பிடப்பட்டுள்ளது. சிறுவர் உரிமைகள் தொடர்பான இலங்கை சாசனம் ஒரு சட்டம் அல்ல.அது எதிர்காலத்தில் சிறுவர் உரிமைகளை பாதுகாப்பதற்கான சட்டங்களை ஆக்குவதற்கு அடிப்படையாகக் கொள்ள வேண்டிய ஒரு கொள்கைத் திட்டமாகவே விளங்குகின்றது.


text: ‘‘வீடு மற்றும் விடுதி கட்டித் தரவேண்டும்!’’ சக்திவேல், தலைவர், டெக்ஸ்டைல் ஏற்றுமதியாளர் கூட்டமைப்பு. ‘‘கடந்த பட்ஜெட்டில் டெக்ஸ்டைல் துறையில் தொழில் கடன்களுக்கான வட்டிக் குறைப்பை அறிமுகப்படுத்த வேண்டும் என்று வலியுறுத்தினோம். அதன்படி 3% வட்டி குறைக்கப்பட்டுள்ளது. கடந்த பட்ஜெட்டில் இயந்திரங்கள் வாங்குவதில் மானியங்களை அதிகரிக்க வேண்டும் என்று வலியுறுத்தினோம். அதன்படி மூலதன மானியம் 15 சதவிகிதமாக அறிவிக்கப்பட்டுள்ளது. ஆனாலும் முக்கியமான கோரிக்கைகள் இன்னும் நிறைவேற்றப்படவில்லை. பொருளாதார ரீதியாக நம்மைவிட பின்தங்கிய நாடான பங்களாதேஷ், ஐரோப்பிய நாடுகளுக்கு அதிகம் ஏற்றுமதி செய்கிறது. இந்தியாவில் டெக்ஸ்டைல் துறையில் ஏற்றுமதிக்கான வாய்ப்புகள் அதிகம் உள்ளது. எனவே, மற்ற நாடுகளுடன் புதிய வர்த்தக ஒப்பந்தங்களை ஏற்படுத்த வழிவகைச் செய்ய வேண்டும். குறிப்பாக, ஐரோப்பிய நாடுகளுடனான வர்த்தக ஒப்பந்தங்களை அதிகரிக்க வேண்டும். இதை சென்ற ஆண்டே வலியுறுத்தினோம். அதை இந்த பட்ஜெட்டிலாவது செயல்படுத்த வேண்டும். தமிழகத்தில் பல்வேறு மாவட்டங்களிலிருந்தும், பிற மாநிலங்களிலிருந்தும் ஏராளமான தொழிலாளர்கள் திருப்பூரில் பணிபுரிந்து வருகின்றனர். ஆனால், இங்கு பணிபுரியும் தொழிலாளர்களுக்கு போதிய தங்கும் வசதி இல்லை. தொழிலாளர்களுக்கு வீடு மற்றும் விடுதி கட்டித் தரவேண்டும். ஏற்றுமதியாளர்களுக்கு என தனிப்பிரிவை அமைத்து கடன் கொள்கைகளை வகுக்க வேண்டும். இது ஏற்றுமதியாளர்களுக்கு உதவியாக இருக்கும். மேக் இன் இந்தியா திட்டத்தின் மூலம் சிறு தொழில்களை ஊக்குவிக்கும் அளவுக்கு பெரிய நிறுவனங்கள் அமைக்கப்பட வேண்டும். செயற்கை இழை தயாரிக்க வட்டியில்லா கடன் வழங்க வேண்டும். சுத்திகரிப்பு ஆலைகளை அதிகப்படுத்த நடவடிக்கை எடுக்க வேண்டும்’’ என்று கூறினார். தொழில் துறை வட்டாரத்தைச் சேர்ந்தவர்கள் தங்கள் கோரிக்கையை மத்திய அரசிடம் வைத்துள்ளனர். இந்தக் கோரிக்கைகள் இந்த பட்ஜெட்டில் நிறைவேறும் என்கிற நம்பிக்கையுடன் எதிர்வரும் பட்ஜெட்டுக்காக காத்திருப்போம்!


text: அலையாத்திக் காடு அலையாத்திக் காடு (அல்லது சதுப்புநிலக் காடு, mangrove) என்பது கடலின் கரையோரங்களில் உள்ள சதுப்பு நிலங்களில் உவர் நீரில் வளரும் மரங்களும் புதர்ச்செடிகளும் உள்ள காடு. இக்காட்டிலுள்ள மரங்கள் கடல் அலையைத் தடுத்துத் திருப்பி அனுப்புவதால் இக்காடுகள் அலையாத்திக் காடுகள் எனப்படுகின்றன. நிலமும் கடலும் சேரும் பகுதிகள் மண்ணும் நீரும் சேர்ந்து சேற்றுப் பகுதியாகவும் சில அடி உயரத்திற்கு நீர் நிறைந்தும் இருக்கும். அலையாத்திக் காடுகள் எனப்படுபவை இவ்வகையான சூழலிலேயே வளர்கின்றன. இதனால் இக்காடுகள் சதுப்புநிலக் காடுகள் என்றும் அழைக்கப்படுகின்றன. பொருளடக்கம் வேறு பெயர்கள்[தொகு] ஆங்கிலத்தில் இவை மாங்குரோவ் காடுகள் எனப்படுகின்றன. மலாய், எசுப்பானியம், போர்ச், சுவிசு மொழிகள் இணைந்த சிறுமரங்கள் எனப்பொருள்படும் மாங்கு என்ற சொல்லில் இருந்தே மாங்குரோவ் காடுகள் என்ற பெயர் ஏற்பட்டது.[1] இக்காடுகளுக்கு வெள்ளக்காடு என்றொரு பெயரும் உண்டு. முல்லையும் மருதமும் நெய்தலும் சந்திக்கின்ற திணை மயக்கமாக சதுப்புநில வனங்கள் திகழ்கின்றன. கண்டல் மரங்கள் இருக்கும் சதுப்பு நிலப்பகுதியை கண்டல் காடுகள் எனவும் சதுப்பளக் காடுகள் எனவும் கூறலாம்.[1] இந்தியாவில் அலையாத்திக் காடுகள்[தொகு] கங்கையாற்றுப் படுகையில் உள்ள சுந்தரவனக் காடே உலகின் மிகப்பெரிய அலையாத்திக் காடு. தமிழ்நாட்டில் சிதம்பரத்திற்கு அருகில் உள்ள பிச்சாவரம் என்ற ஊரில் உள்ள அலையாத்திக் காடு உலகிலேயே இரண்டாவது பெரிய கண்டல் காடுகள் ஆகும். கோடியக்கரையை அடுத்துள்ள முத்துப்பேட்டை கண்டல்கள் - இவை தமிழகத்திலுள்ள கண்டல் ஈரநிலங்களில் மிகப்பெரியவை, மேலும் சென்னையை ஒட்டியுள்ள பள்ளிக்கரணையும் பல்லுயிர் வளம் நிறைந்த சதுப்பு நிலப்பகுதியாகும். மேலும் குசராத், ஆந்திரா ஆகிய மாநிலங்களின் கடற்கரைகளிலும் அந்தமான்-நிக்கோபார் தீவுகளிலும் சதுப்பு நிலக்காடுகள் காணப்படுகின்றன. இலங்கையில் அலையாத்திக் காடுகள்[தொகு] இலங்கையின் கரையோரப் பகுதியில் கிட்டத்தட்ட 6000 - 7000 ஹெக்டயர் பரப்பு அலையாத்திக் காடுகளைக் கொண்டிருப்பதாக அறியப்படுகின்றது. இவற்றில் மிகப் பெரிய அலையாத்திக் காடு, புத்தளத்தில் உள்ள குடாப்பகுதியைச் சார்ந்து அமைந்துள்ளது. இது 3385 ஹெக்டயர் பரப்பை உள்ளடக்கியுள்ளது. மட்டக்களப்பு, திருகோணமலை, மாவட்டங்களிலும் இவ்வகையான அலையாத்திக் காடுகள் பெரிய அளவில் காணப்படுகின்றன. காலி மாவட்டம் பெந்தோட்ட பகுதியிலும் அலையாத்திக் காடு உள்ளது. இலங்கையின் தென்மாகாணத்தில் உள்ள, இந்தியப் பெருங்கடல் கரையோரமாக அமைந்துள்ள பலபிட்டிய என்னும் இடத்தில், மதுகங்கா எனப்படும் ஆறு கடலில் கலக்கும் பகுதியில் இவ்வகையான அலையாத்திக் காடுகள் காணப்படுகின்றன[2] படங்களின் தொகுப்பு[தொகு] மேற்கோள்கள்[தொகு] - கிராம உலகம், அனைந்திந்திய அறிவியல் தமிழ்க் கழகம், தஞ்சாவூர், முதற்பதிப்பு, 2002, கட்டுரை: சதுப்பளப் பகுதியில் கிராமப்புற மக்களின் மேம்பாடு, முனை. சிசிலாயா பாண்டியன், இணைப் பேராசிரியர், குந்தவை நாச்சியார் அரசினர் மகளிர் கல்லூரி, தஞ்சாவூர், பக்கம் 162 - Information Brief on Mangroves in Sri Lanka


என்ன இப்படி சொல்லிடீங்க, உங்க பதிவுகள் அத்தனையும் அருமை.


text: விளையாட விடாமல் தடுப்பதா?: கொந்தளித்த தடகள வீரர் | Isaac Makwala of Botswana was not allowed to participate in international athletics meet விளையாட விடாமல் தடுப்பதா?: கொந்தளித்த தடகள வீரர் Published : 09 Aug, 2017 08:38 pm உலக சாம்பியன்ஷிப் தடகளப் போட்டியில், 400 மீட்டர் ஓட்டத்தில் கலந்து கொள்ள மறுக்கப்பட்ட தடகள வீரர் ஐசக் மக்கவாலா ஃபேஸ்புக்கில் கொந்தளித்துள்ளார். உலக சாம்பியன்ஷிப் தடகளப் போட்டியில் போட்ஸ்வானாவைச் சேர்ந்த தடகள வீரர் ஐசக் மக்கவாலா கலந்து கொள்ள அனுமதி மறுக்கப்பட்டது சர்ச்சையை ஏற்படுத்தியுள்ளது. ஐசக் மக்கவாலா உடல்குறைவுடன் இருப்பதாக மருத்துவர்கள் தெரிவித்ததை அடுத்து, ஏற்கனவே 800 மீட்டர் ஓட்டத்தில் அவர் கலந்து கொள்ளவில்லை. இந்த நிலையில் 400 மீட்டர் ஓட்டத்தில் அவர் இறுதிப் போட்டிக்கு தேர்வாகியிருந்தார். அவரால் பிற வீரர்களுக்கு நோய் தொற்றக் கூடும் என கருதியதால் போட்டியில் கலந்து கொள்ள சர்வதேச தடகள சம்மேளனம் அனுமதி மறுத்தது. எனினும், போட்டியில் கலந்து கொள்ள வேண்டும் என மைதானத்திற்குள் சென்ற அவரை அதிகாரிகள் தடுத்து நிறுத்தினர். தமக்கு எந்த உடல்நலக்குறைவும் இல்லை என்றும், போட்டிக்கு முன்னால் தம்மை எந்த மருத்துவரும் பரிசோதிக்கவில்லை என்றும் மக்கவாலா கூறினார். இது குறித்து அவர் தமது முகநூல் பக்கத்தில் பதிவிட்டுள்ளார். இதில் ஏதேனும் முறைகேடு நடந்திருக்குமோ என சில வீரர்கள் சந்தேகமடைந்துள்ளனர். இதனிடையே, மேலும் சில வீரர்-வீராங்கனைகளுக்கும் நோய்தொற்று இருக்கலாம் என்றும் அச்சம் எழுந்திருக்கிறது. இலங்கை கிரிக்கெட் வாரியத் தலைவர் திலங்கா மீது சூதாட்ட குற்றச்சாட்டு ஊக்க மருந்து உட்கொண்டால் கிரிமினல் குற்றம்: தடகள சம்மேளனத் தலைவர் எச்சரிக்கை Related Tags : Isaac makwala , Botswana , Not allowed , International athletics meet , Facebook , ஐசக் மக்கவாலா , போட்ஸ்வானா , அனுமதி இல்லை , உலக சாம்பியன்ஷிப் தடகளப் போட்டி


தர்மபுரி அருகே தடுப்பணையில் குளிக்கச் சென்ற 5 சிறுமிகள் நீரில் ... - தினத் தந்தி


text: * ஏதோ ஒரு நினைவுடன் கோடிக்கணக்கில் நாம ஜபம் செய்வதைவிட, இறைவனின் நினைவில் ஊறி ஒருமுறை நாம ஜபம் செய்வது கோடிக்கணக்கில் செய்ததற்கு சமமாகும். * இறை வழிபாட்டுக்கு தனியாக நேரம் ஒதுக்க வேண்டும். கடமையின் சுமை எவ்வளவு அழுத்தினாலும் இறைவழிபாட்டைத் தவறாமல் ஒழுங்காகச் செய்ய வேண்டும். * இறைவனின் செயல்படி அனைத்தும் நடந்தாலும், நம்முடைய வேலையை நாம் தான் செய்தாக வேண்டும். காரணம், இறைவனின் திருவுளம் மனிதனின் செயல் மூலமே வெளிப்படுகிறது. * இறைவன் அனைவருக்கும் உரியவர். இறை நாமத்தைக் கணக்கிட்டு ஜபித்து அதன் மூலம் புனிதம் அடைவதற்காகவே இறைவன் நமக்கு விரல்களைத் தந்துள்ளான். * கடவுள் நமக்கு மிகவும் நெருங்கிய உறவுக்காரர். இந்த உறவு எவ்வளவு ஆழமாக ஒருவனுக்கு இறைவனிடம் இருக்கிறதோ, அவ்வளவு தூரம் அவன் அவரை நெருங்குகிறான். - சாரதாதேவியார் (இன்று அன்னை சாரதாதேவியார் அவதார தினம்)


2018 ஆக்கமும் பராமரிப்பும் நாம் தமிழர் கட்சி - செய்திப்பிரிவு


text: சிறிலங்கன் எயார்லைன்ஸ் விமானசேவையை “கட்டார் விமான சேவைக்கு” கையளிக்கவுள்ளதாக வெளியான செய்திகளில் உண்மையில்லை என அமைச்சர் கபீர் ஹாசிம் தெரிவித்துள்ளார். சிறிலங்கன் எயார்லைன்ஸ் விமானசேவை நஷ்டத்தில் இயங்குவதால் “அதிகாரிகள் மட்டத்திலான” மறுசீரமைப்பு நடவடிக்கைகள் முன்னெடுக்கப்படவுள்ளதாகவும் அமைச்சர் குறிப்பிட்டார். இது தொடர்பாக அமைச்சர் கபீர் ஹாசிம் மேலும் கூறுகையில், சிறிலங்கன் எயார்லைன்ஸ் விமான சேவை நஷ்டத்தில் இயங்கி வருகின்றது. எனவே இச் சேவையில் அதிகாரிகள் மட்டத்திலான மறுசீரமைப்புகள் மேற்கொள்ளப்பட வேண்டுமென்றும், அதேவேளை இந்த விமான சேவையை கொண்டு நடத்த திறைசேரியிடமிருந்து நிதியை பெற்றுக் கொடுக்குமாறும் யோசனைகள் முன்வைக்கப்பட்டுள்ளன. இது தொடர்பில் கவனம் செலுத்தப்பட்டு வருவதோடு, அதற்கான நகர்வுகள் முன்னெடுக்கப்பட்டு வருகின்றன.. இது தான் உண்மையாகும். அதை விடுத்து நிறுவனத்தை கட்டார் விமான சேவை நிறுவனத்திடம் கையளிப்பதற்கான எந்தவிதமான தீர்மானமும் எடுக்கப்படவில்லை. இது தொடர்பில் வெ ளியான செய்திகளில் உண்மையில்லை என்றார்.


text: ஆளுநர் ஆட்சியில் நக்கீரன் கோபால் கைதும் விடுதலையும் - இலக்குவனார் திருவள்ளுவன் - அகர முதல ஆளுநர் ஆட்சியில் நக்கீரன் கோபால் நக்கீரன் இதழாசிரியர் நக்கீரன் கோபால், நேற்று(9.10.2018) விமான நிலையத்தில் கைது செய்யப்பட்டார்; சிந்தாதிரிப்பேட்டை காவல் நிலையத்திற்கு அழைத்துச் செல்லப்பட்டார்; பிற்பகல் எழும்பூர் நீதிமன்றத்திற்கு அழைத்துச் செல்லப்பட்டார். தமிழக ஆளுநர் பன்வாரிலால் புரோகித்து, பேரா.நிருமலாதேவி தொடர்பான கட்டுரைகள் தொடர்ந்து நக்கீரன் இதழில் வருவதாகவும் இவை ஆளுநரை மிரட்டுதல், ஆளுநரைப் பணிசெய்ய விடாமல் தடுத்தல் ஆகியன தொடர்பான குற்றப்பிரிவு 124.அ இன்கீழ் வருவதாகவும் காவல் துறையினர் குற்றம் சுமத்தி வழக்கு தொடுத்திருந்தனர். ஆனால் இதை உசாவிய எழும்பூர் 3 ஆவது பெருநகர நடுவர் கோபிநாத்து, குற்றச்சாட்டு பொருந்தவில்லை எனக் கூறி நக்கீரன் கோபாலை விடுதலை செய்தார். கருத்துரிமையை மதித்து நடுநிலையுடன் தீர்ப்பு வழங்கிய நீதிபதி கோபிநாத்திற்குப் பாராட்டுகள். ஆளுநர் மாளிகை தந்த முறையீட்டின் அடிப்படையில்தான் காவல்துறை நடவடிக்கை எடுத்துள்ளது. சட்டம்பற்றி ஒன்றும் அறியாப் பாமரனுக்குக்கூட இச்சட்டப்பிரிவைப் படிக்கும் பொழுது பொருத்தமற்ற குற்றச்சாட்டு என்பது நன்கு புரியும். அவ்வாறிருக்க மேல் மட்டத்தில் உள்ளவர்கள் இவ்வாறு தவறான குற்றச்சாட்டை முன் வைத்தது எவ்வாறு எனத் தெரியவில்லை. தமிழக அரசு மூலம் நடவடிக்கை எடுக்காமல் நேரடியாக இறங்கிக் களங்கப்பட்டதும் ஏன் எனப் புரியவில்லை? ஒருவேளை தமிழக அரசிடம் நடவடிக்கை எடுக்குமாறு கூறி அவர்கள் மறுத்துவிட்டனரோ என்ற ஐயம் ஏற்பட்டது. ஆனால் வந்துள்ள செய்திகள், மேதகு ஆளுநர், அவர் செயலர், இருவரின் அறிவுறுத்தலில் தலைமைச்செயலர் ஆகியோர் இணைந்து நடவடிக்கை எடுத்ததாகத் தெரிவிக்கின்றன. இத்தகைய செயல்பாடு மக்களாட்சி மாண்பிற்குக் கேடு விளைவிக்கும் என்பதை உணராதது ஏன் என்றும் தெரியவில்லை? மடியில் கனமிருந்தால்தானே வழியில் பயம் ஏற்படும்? உண்மையில்லாத செய்திக்கு ஏன் கவலைப்பட வேண்டும்? அல்லது தொடர்ந்து வரும் செய்திகளால் தன் பெயருக்குக் களங்கம் ஏற்படும் என்று கருதினால் முதலில் குறிப்பிட்டவாறு தமிழக அரசு மூலம் நடவடிக்கை எடுத்திருக்கலாம். மேதகு ஆளுநர் அலுவலகத்திலிருந்தே முறைப்பாடு வந்துள்ளதால் வழக்கு உசாவல் என்றால் எதிர் வழக்குரைஞர் கேட்கும் கேள்விகளுக்கெல்லாம் மேதகு ஆளுநர் அலுவலகத்தினர் விடையிறுத்தாக வேண்டும். மேதகு ஆளுநரும் உசாவல் கூண்டில் நிறுத்தப்பட வேண்டிய சூழல் எழலாம். பொதுவாக இதழ்களுக்கு வரும் அனைத்துச் செய்திகளையும் வெளியிட மாட்டார்கள். பக்கங்களும் போதா. ஆனால் வழக்கு என்றால் அனைத்துத் தகவல்களும் நீதிமன்றத்திற்கு வரும். சிலர் வேண்டுமென்றே தவறான செய்திகளை அனுப்பியிருக்கலாம், அவையும் நீதிமன்றத்தின் முன்னர் வரும். இவற்றால் ஏற்படும் களங்கம்தான் பெரிதாக இருக்கும். நக்கீரன் கோபால் பல அச்சுறுத்தல் வழக்குகளைச் சந்தித்தவர். ஆதலின் வழக்குகளுக்கும் சிறைப்படுத்தலுக்கும் அஞ்சா நெஞ்சினர். அவ்வாறிருக்க மேல் மட்டம் கீழிறங்கி அச்சுறுத்த முன்வந்ததற்குக் காரணம் யாரும் பாசகவினரோ என்ற ஐயமும் வருகிறது. காவல்துறையால் தேடப்படும் குற்றவாளி ஆளுநருடன் விருந்துண்டபொழுது இவ்வறிவுரை வழங்கப்பட்டிருக்குமோ என்ற ஐயமும் ஏற்படுகிறது. நாட்டுமக்கள் அனைவரும் நக்கீரன் படிப்பவர்கள் அல்லர். ஆனால் செய்தியிதழ்களிலும் தொலைக்காட்சிகளிலும் மாணாக்கியரை அலுவலர்களுடன் உறவு கொள்ள வைத்து ஆதாயம் அடைந்த நிருமலாதேவி, மேல்மட்டம் வரை தொடர்பிருப்பதாகக் கூறியது இடம் பெற்றது அனைவரும் அறிந்ததே! அப்படியானால் அத்தனை ஊடகங்களையும் மிரட்டும் தொனியில் நக்கீரன் கேபால் கைது செய்யப்பட்டாரா? இதற்கு மாறாகத் தொடர்பின்மையை வெளிப்படுத்தும் வகையில் சான்றாதாரங்களை வெளிப்படுத்துவதுதானே முறையாக இருக்கும். அவ்வாறில்லாமல் அடக்குமுறையிலும் ஒடுக்கு முறையிலும் ஈடுபட்டு யானை தன் தலையில் தானே மண்ணை வாரிப்போட்டுக் கொள்ளும் செயலைச் செய்யலாமா? மக்கள் ஏடு/இட்டவாடா(The Hitavada) என்னும் இதழின் ஆசிரியராக இருந்தவர் நம் ஆளுநர். அவரே இதழ்களை – பத்திரிகைகளை – அடக்கி ஒடுக்கும் முயற்சியில் இறங்கலாமா? அதுவும் ஏப்பிரல் மாதம் வந்த கட்டுரைக்கு இப்பொழுது நடவடிக்கை எடுத்ததாகக் கூறுகிறார்கள். அதுவும் முறைதானா? போனது போகட்டும் வழக்கில் அசிங்கப்பட்டதாக எண்ணித் தன்மானச் சிக்கலாகக் கருதாமல் இத்துடன் நக்கீரன் மீதான நடவடிக்கையை நிறுத்திக் கொள்ள வேண்டும். இல்லையேல் மாறுதல் பெற்றுச் செல்ல வேண்டும். குற்றம் சுமத்தப்பட்ட நக்கீரன் கோபால் விடுதலை செய்யப்பட்டார். அவருக்கு வதாட வந்த வைகோ சிறைக்காவலில் உள்ளார். அவரும் உடனே விடுதலை செய்யப்பட வேண்டும். அனைத்துக்கட்சித் தலைவர்களும் இதழுலகினரும் இக்கைது நடவடிக்கையைக் கண்டித்துள்ளனர். ஆனால் அமமுக துணைப்பொதுச்செயலர் ச.ம.உ. தினகரன் வரவேற்றுள்ளார். நக்கீரன் தனக்கு எதிரானது எனக் கருதி அவ்வாறு தெரிவித்துள்ளாரா எனத் தெரியவில்லை. ஆளுநர் அல்லது பாசக ஆதரவு நிலைப்பாட்டைக் காட்ட விரும்பி அவ்வாறு வரவேற்றாரா எனப் புரியவில்லை. குறைந்தது உசாவி அறிந்தபின் கைது நடவடிக்கை எடுத்திருக்க வேண்டும் என்றாவது சொல்லியிருக்கலாம். எனினும் அரசியல் முதிர்ச்சியாளராகத் தோற்றமளித்தவர் தானே விரும்பிச் சறுக்கிக்கொண்டார் என்றுதான் சொல்ல வேண்டும். தனிமனிதர் மீதான ஐயப்பாட்டை நாட்டெதிர்/தேசத்துரோக வழக்காக மாற்ற எண்ணுவது அவ்வாறு முயல்வோருக்குத் தீங்கே விளைவிக்கும். எனவே எதற்கெடுத்தாலும் தேச வஞ்சகம்/இரண்டகம் எனத் திரிக்கும் போக்கிற்கு முற்றுப்புள்ளி இட வேண்டும். மக்களாட்சியின் தூணாக விளங்கும் ஊடகங்கள் காக்கப்பட வேண்டும். ஊடகஅறங்களும் பேணப்பட வேண்டும். மறைமுக நெருக்கடி நிலைக்கும் மறைமுக ஆளுநர் ஆட்சிக்கும் முற்றுப்புள்ளி வைக்க வேண்டும். தமிழக அரசு தன்னுரிமையுடன் செயல்படவேண்டும்! சூழாது செய்யும் அரசு.(திருவள்ளுவர், திருக்குறள் 554) Topics: இதழுரை, இலக்குவனார் திருவள்ளுவன், கட்டுரை Tags: Ilakkuvanar Thiruvalluvan, The Hitavada, ஆளுநர் ஆட்சி, கைது, ச.ம.உ. தினகரன், நக்கீரன் கோபால், நடுவர் கோபிநாத்து, நிருமலாதேவி, பன்வாரிலால் புரோகித்து, விடுதலை


சர்க்கரை நோய்க்கு இலந்தை பழம் | Penmai Community Forum இந்தப் பழத்தில் இனிப்புச் சுவையும், சிலவற்றில் புளிப்புச் சுவையும்உண்டு. சிலவற்றில் சிறுசிறு புழுக்கள் இருக்கும். இந்தப் பழத்தில் வைட்டமின் ஏ, பி, சி, டி சத்துக்கள் நிறைந்துள்ளது.மேலும் சுண்ணாம்புச் சத்தும், இரும்புச் சத்தும் அதிகம் உள்ளது. வெறும் வயிற்றில் உண்ணக்கூடாது. வாந்தி குறை பெண்களுக்கு மாதவிலக்குக் காலங்களில் ஏற்படும் உபாதைகளைக் குறைக்கவும், அதிக உதிரப்போக்கை தடுக்கவும் இலந்தைப் பழம் பயன்படுகிறது. கால்சியச் சத்து இலந்தைப் பழத்தில் அதிகம் இருப்பதால் எலும்புகளில் ஏற்படும் தேய்மானத்தைக் கட்டுப்படுத்தி, மெனோபாஸ் காலங்களில் ஏற்படும் சத்து இழப்புகளை ஈடுசெய்யும்.சர்க்கரை நோய்க்கு இலந்தை பழம்நல்லது


text: பவுலோ கோய்லோ (Paulo coelho) (பிறப்பு: ஆகஸ்ட் 24, 1947) உலகப் புகழ்பெற்ற சமகால பிரேசில் நாட்டு எழுத்தாளர் ஆவார். இவரது படைப்புகளிலேயே தி ஆல்கெமிஸ்ட் ( தமிழில் ரசவாதி) புதினம் மிகச் சிறந்ததாகக் கருதப்படுகிறது. இவரது படைப்புகள் 50க்கும் மேற்பட்ட மொழிகளில் மொழிபெயர்க்கப் பட்டிருக்கின்றன. ஒவ்வொருவரும் தங்கள் கனவுகளை நினைவாக்கப் பாடுபட வேண்டும் என்பது இவரது புதினங்கள், சிறுகதைகள், கட்டுரைகளில் காணப்படும் அடிப்படை கருத்தாகும். ஆனாலும் இலெவன் மினிட்ஸ் (Eleven Minutes) என்ற அவரது புதினத்தில், யதார்த்த நிலைமைக்கு நேருக்கு நேர் முகம் கொடுப்பதுபற்றி சொல்லியிருப்பதாகக் குறிப்பிடுகின்றார். இவரது தி ஆல்கெமிஸ்ட் புதினம் தமிழில் !ரசவாதி என்ற பெயரில் வெளியாகி பெரும் வரவேற்பை பெற்றது. சாதனைகளும் விருதுகளும் விற்பனையில் உலகச் சாதனைகளைப் படைத்துள்ள பல நூல்களை பாவுலோ கோய்லோ எழுதியுள்ளார். இவருடைய நூல்கள் 82 மொழிகளில் மொழிபெயர்க்கப்பட்டு உள்ளன. 170க்கும் அதிகமான நாடுகளில் சுமார் 23 கோடிப் பிரதிகள் விற்பனையாகியுள்ளன. 'பிரேசிலியன் அகாடமி ஆஃப் லெட்டர்ஸ்' அமைப்பின் உறுப்பினரான இவர் 'செவாலியே' விருது பெற்றவர். 2007ல் ஐக்கிய நாடுகள் சபையின் அமைதித் தூதராக நியமிக்கப்பட்டார். படைப்புகள் பவுலோ கோய்லோ ஏராளமான நூல்களை படைத்துள்ளார். அவற்றுள் முக்கியமானவை:- பிரிடா, த வேல்கிரீஸ், மக்தூப், பை த ரிவர் ஐ சேட் டவுன் அன்ட் வெப்ட், த ஃபிஃப்த் மவுன்டன் போன்றவையாகும் . ரசவாதி கதைச்சுருக்கம் சந்தியாகு என்ற சிறுவனைப் பற்றிய மாயாஜால நூல் இது. அந்தலூசியாவில் ஆடுகள் மேய்க்கும் அவனுக்கு அடிக்கடி ஒரு கனவு வருகிறது. ஒரு குழந்தை இவனை பிரமிடுகளுக்கு அழைத்துப் போவதாக கனவு காண்கிறான். அது குறித்து கனவுகளுக்கு பலன் சொல்லும் சூனியக்காரியிடம் கேட்கிறான். அவள் அறிவுறுத்த அதன்படி செல்லும் அவன் மெல்ஜிசெடக் எனும் பெரியவரை இடையில் சந்திக்கிறான். சேலம் ராஜாவான அவர் 'கனவுகளையும் குறியீட்டுச் சகுனங்களையும் நம்பு. பிரபஞ்சத்தின் மொழியை அறிந்து கொள். உன் இலக்கை நீ அடைவாய்' என்கிறார். அதனை ஏற்று பொக்கிஷத்தைத் தேடிச் செல்கிறான் சந்தியாகு. ஸ்பெயினில் இருந்து கிளம்பும் அவன் தனது ஆடுகளை விற்று பணம் பெற்று தன் இலக்கை நோக்கி விரைகிறான். டான்ஜியர்ஸ் சந்தைகளிலும் எகிப்துப் பாலைவனங்களுலும் அலைந்து திரியும் அவனை விதி ஒரு ரஸவாதியைச் சந்திக்க வைக்கிறது. அவரது வழிகாட்டுதலின்படி பிரமிடுகளை அடைகிறான். அங்கே அவன் தேடி வந்த பொக்கிஷம் கிடைத்ததா? இலக்கை அடைந்தானா என்பதே கதையின் முடிவாகும் செய்தி இதயம் கூறுவதை நாம் கவனமாகக் கேட்க வேண்டும். வாழ்க்கைப் பாதையில் விதி சுட்டிக்காட்டும் சகுனங்களையும் கவனிக்க வேண்டும், அனைத்துக்கும் மேலாக நம் கனவுகளை நாம் தொடர வேண்டும் என்று அறிவுறுத்தும் சில நூல்களில் இதுவும் ஒன்று. படைப்புகள் புதினங்கள் வெளி இணைப்புகள் பவுலோ கோய்லோ அதிகாரப்பூர்வ இணையத்தளம் Warrior of the Light Online பவுலோ கோய்லோ ரசிகர் மன்றம் மேற்கோள்கள் போர்த்துக்கேய எழுத்தாளர்கள் 1947 பிறப்புகள் பிரேசிலின் எழுத்தாளர்கள் வாழும் நபர்கள்


#CoronaWarriors: கொரோனா வைரஸ் தொற்றுக்கு எதிராக களத்தில் தொடர்ந்து போராடி வருவது மருத்துவர்கள், சுகாதாரத் துறை ஊழியர்கள் மற்றும் காவலர்கள்தான். இப்படி தங்களின் நலன் பாராது நாட்டுக்காக அயராது உழைத்து வரும் ஊழியர்களைப் பாராட்டும் வகையில் மத்திய அமைச்சர் ஜி கிஷன் ரெட்டி, தனது ட்விட்டர் பக்கத்தில் சில புகைப்படங்களைப் பகிர்ந்து, #CoronaWarriors என்று குறிப்பிட்டார். அந்த உருகவைக்கும் படங்கள் தற்போது இணைய வைரலாக மாறியுள்ளது. பதிவிட்ட புகைப்படங்களுடன் ரெட்டி, “இந்த 4 படங்கள் #CoronaWarriors -ன் போராட்டத்தை நமக்கு எடுத்துரைக்கின்றன,” எனக் கருத்திட்டுள்ளார். முதல் படத்தில் ஒரு போலீஸ், பொது வெளியில் தரையில் அமர்ந்து அவசரமாக உணவு அருந்துவது தெரிகிறது. இரண்டாவது படத்தில் காவலுக்கு வைக்கப்பட்ட தடுப்புகளுக்குப் பின் ஒரு காவலர் படுத்து உறங்குகிறார். மூன்றாவது படத்தில் தன் வீட்டிற்கு வெளியே அமர்ந்து ஒரு காவலர் சாப்பிடுகிறார். கடைசி படத்தில் தனது பணியிலிருந்து சிறிய ஓய்வு கிடைத்த பின்னர் வீட்டுக்கு வெளியில் அமர்ந்து ஒரு காவலர், தன் குடும்பத்தினருடன் பேசிக் கொண்டிருக்கிறார். These 4 pictures reveal stories of 4 #CoronaWarriors. While one cop sits on ground for a quick meal, the other retires behind a barricade on road.— G Kishan Reddy (@kishanreddybjp) April 5, 2020 While one cop eats food outside his house, another Dr goes home for few minutes after 5 days, only to go back. My gratitude to all. pic.twitter.com/x7hXhtlMPs அமைச்சர் ரெட்டியின் புகைப்படங்களை கர்நாடக பாஜக-வும் தனது அதிகாரப்பூர்வ ட்விட்டர் பக்கத்தில் பகிர்ந்து கொண்டது. These SUPER MEN are battling the #COVID_19 menace by putting their lives at risk.— BJP Karnataka (@BJP4Karnataka) April 5, 2020 Let us light Diyas for them tonight at 9 PM for 9 minutes.#9pm9minute#IndiaFightsCoronapic.twitter.com/9kfdcEd1hg பலரும் இந்தப் படங்களுக்குக் கீழ் நெகிழ்ச்சியான கருத்துகள் பதிவிட்டுத் தங்களது நன்றியைத் தெரிவித்தார்கள். ஒரு ட்விட்டர் பயனர், “நாம் எல்லோரும் இதில் ஒன்றாகத்தான் இருக்கிறோம். இந்தப் போராளிகளை கடவுள் ஆசீர்வதிக்கட்டும்,” என்கிறார். இன்னொருவர், “எல்லோருக்கும் மிக்க நன்றி,” என்று நெகிழ்கிறார். மற்றொருவர், “உண்மையான போராளிகளுக்கு எனது வணக்கம்,” எனக் கருத்திடுகிறார்.Click for more trending news


text: ரசிகர்களால் செல்லமாக, கிரிக்கெட் உலகக் கடவுள் என அழைக்கப்படும் சச்சின் டெண்டுல்கருக்கு கிரிக்கெட் விளையாடும் அத்தனை நாட்டிலும் ரசிகர் பட்டாளம் உண்டு. சச்சின் டெண்டுகருக்கு பிறகு தற்போது உலகமே உச்சரித்துக்கொண்டிருக்கும் கிரிக்கெட்வீரர் பெயர் ஏ.பி. டிவில்லியர்ஸ் மட்டுமே. இதற்கு சிறந்த உதாரணம் கடந்த ஆண்டு தென்னாபிரிக்காவின் இந்திய சுற்றுப்பயணம்தான். சச்சின், ஷேவாக், தோனியின் பெயர்களை மட்டுமே அரங்கம் அதிர கேட்டுவந்த ஸ்டேடியங்கள், முதல் முறையாக 'ஏ.பி.டி ... ஏ.பி.டி...' என ஒவ்வொரு முறை டிவில்லியர்ஸ் களமிறங்கும் போதும் ரசிகர்கள் உற்சாக கூக்குரலிட்டதை கேட்டன. இந்தியாவில் அயல்நாட்டு வீரர் ஒருவருக்கு எக்கச்சக்க வரவேற்பு கிடைத்ததை பார்த்து இந்திய வீரர்களே மிரண்டனர். சமூக வலைதளங்களில் அனுதினமும் டிவில்லியர்ஸ் புகழ் பாட ஆரம்பித்தனர். எங்கிருந்து திடீரென டிவில்லியர்ஸ்க்கு இவ்வளவு ரசிகர்கள் முளைத்தார்கள்? ஒருநாள் போட்டியில், முதல் சதம் அடிக்க நான்காண்டுகள் எடுத்துக் கொண்ட டிவில்லியர்ஸ் இன்று உலகின் நம்பர் ஒன் பேட்ஸ்மேன். கிரிக்கெட்டில் சாதனைகள் படைப்பதில் சாதனையாளர் என சச்சினை வர்ணிப்பார்கள். தற்போதைய கிரிக்கெட் உலகில் எக்கச்சக்க சாதனைகள் புரிந்து சரித்திரம் படைத்து வரும் வீரர்களில் நம்பர் ஒன் டிவில்லி யர்ஸ்தான். தற்போது கிரிக்கெட் விளையாடி வரும் வீரர்களில் டெஸ்ட் மற்றும் ஒருதின போட்டிகள் இரண்டிலும் எட்டாயிரம் ரன்னை கடந்த ஒரே வீரர் டிவில்லியர்ஸ் மட்டுமே. டெஸ்ட் மற்றும் ஒருநாள் போட்டி இரண்டிலும் சராசரி 50 ரன்களுக்கு மேல் வைத்திருக்கும் விரல் விட்டு எண்ணக்கூடிய வீரர்களில் டிவில்லியர்ஸும் ஒருவர். ஒருநாள் கிரிக்கெட்டில் ஸ்ட்ரைக்ரேட் 100 வைத்திருக்கும் ஒரே வீரர், ஒருதின போட்டியில் வேகமாக 50 ரன்னை கடந்த ஒரே வீரர், வேகமாக 100 ரன்கள் எடுத்த ஒரே வீரர், வேகமாக 150 ரன்கள் எடுத்த ஒரே வீரர், அதிக சிக்சர்கள் விளாசியவர் என டிவில்லியர்ஸ் படைத்த சாதனைகள் எக்கச்சக்கம். டிவில்லியர்ஸ் அதிரடியாக விளையாடுபவர் மட்டுமல்ல, அணியின் தேவைக்கேற்ப மிக மெதுவாக விளையாடச் சொன்னாலும் அப்பணியை சிறப்பாகச் செய்வார். ஆஸ்திரேலிய அணிக்கு எதிராக, ஆஸ்திரேலியாவிலேயே தென்னாப்பிரிக்காவை தோல்வியில் இருந்து காப்பாற்ற, 220 பந்துகளில் 33 ரன்களை அடித்தவர் டிவில்லியர்ஸ். கடந்த ஆண்டு டெல்லியில் நடந்த டெஸ்ட் போட்டியில், 297 பந்துகளை சந்தித்து 43 ரன்கள் எடுத்து, பிளாக்கத்தான் இன்னிங்ஸ் விளையாடினார். டிவில்லியர்ஸ் ஒரு ஏலியனாக இருக்கலாம் என சமூக வலைதளங்களில் அவ்வப்போது கலாய்ப்பார்கள். ஏனெனில் யாருமே செய்யாத பல சாதனைகளை அசால்ட்டாக செய்வார் ஏ.பி.டி. கோல்ப், ரக்பி, பேட்மிட்டன், டென்னிஸ், நீச்சல் என அத்தனை விளையாட்டுகளிலும் பள்ளியில் படிக்கும்போதே கில்லியாக இருந்திருக்கிறார் டிவில்லியர்ஸ். 14 வயதுக்குட்பட்டோருக்கான பள்ளி கிரிக்கெட் அணியில் இருந்த டிவில்லியர்ஸ், அதன் பின்னர் 16 வயதுக்குட்பட்டோருக்கான தேசிய ஹாக்கி அணியில் இடம்பெற்றது ஒரு சிறிய உதாரணம். தென்னாப்பிரிக்க அணியின் ஜூனியர் ஹாக்கி அணிக்கு தேர்வு செய்யப்பட்டபோது, ஹாக்கி வேண்டாம் என ரக்பி விளையாட சென்றுவிட்டார். ஆப்பிரிக்க நாட்டின் முன்னணி அணியொன்றில், 18 வயதுக்குட்பட்டோருக்கான ரக்பி போட்டியில் விளையாடியிருக்கிறார் ஏ.பி.டி. படிப்பிலும் டிவில்லியர்ஸ் செம பிரில்லியண்ட்டாம். 'எங்கய்யா இருந்த இவ்வளவு நாளா...?' என பின்னாளில் அணைத்துக்கொண்டது தென்னாப்பிரிக்க அணி. தற்போது தென்னாப்பிரிக்க அணியின் டெஸ்ட் மற்றும் ஒரு தின அணியின் நிரந்தர கேப்டன் டிவில்லியர்ஸ். சர்வதேச கிரிக்கெட்டில் முதல் 78 டெஸ்ட் இன்னிங்ஸில், ஒருமுறை கூட டக்அவுட் ஆனதே இல்லை, தொடர்ச்சியாக 12 டெஸ்ட் போட்டிகளில் அரை சதம் அடித்தவர், தென்னாப்பிரிக்கவுக்காக விளையாட ஆரம்பித்த காலத்தில் இருந்து தொடர்ச்சியாக 98 போட்டிகளில் பங்கேற்றவர் என டெஸ்ட் போட்டிகளில் டிவில்லியர்ஸ் படைத்த சாதனைகள் தனிப்பட்டியல். டெஸ்ட் மற்றும் ஒருதின தரவரிசை இரண்டிலும் நம்பர் ஒன் இடத்தில் கிட்டத்தட்ட 2 ஆண்டுகளுக்கும் மேல் நீடித்த ஒரே வீரர், ஒருதின போட்டிக்கான தரவரிசையில் ஏறக்குறைய கடந்த மூன்றரை ஆண்டுகளாக நம்பர் ஒன் வீரராக இருப்பவர் டிவில்லியர்ஸ். ஸ்போர்ட்ஸில் எப்படி ஆல்ரவுண்டரோ, அதே போல கிரிக்கெட்டிலும் ஆல்ரவுண்டர் டிவில்லியர்ஸ். தென்னாப்பிரிக்க அணியில் சிறந்த விக்கெட் கீப்பர்கள் வரிசையில் இரண்டாமிடம் ஏ,பி.டிக்குத்தான். கிரிக்கெட் வரலாற்றின் சிறந்த கேட்ச் பிடித்தவர்கள் பட்டியல், சிறந்த ரன் அவுட் செய்தவர்கள் பட்டியல் ஆகியவற்றிலும் இடம் பிடித்திருக்கிறார் ஏ.பி.டி. இது தவிர தென்னாப்பிரிக்காவின் கேப்டனாகவும், பகுதி நேர பந்துவீச்சாளராகவும் சாதித்திருக்கிறார். 'அதெப்படி அத்தனையும் சாதிக்கிறீர்கள்?' என கேட்டால் குறும்பாக ஒரு சிரிப்பு சிரிப்பார் டிவில்லியர்ஸ். கடந்த வாரத்தில் இங்கிலாந்து - தென்னாப்பிரிக்க ஒருதின தொடரில், தென்னாப்பிரிக்கா அணி முதல் இரண்டு போட்டிகளில் தோற்றுவிட்டது, அடுத்த மூன்று போட்டியில் ஏதாவதொன்றில் தோற்றாலும், தொடர் பறிபோய் விடும் என்ற நிலையில் இருந்து மீண்டு வந்து, தென்னாப்பிரிக்கா தொடரை வென்று சாதனை படைத்து, கடைசி ஒருதின போட்டியில் ஒரு கட்டத்தில் 22/3 என தத்தளித்த அணியை மீட்டு சதமடித்து, இறுதிவரை களத்தில் இருந்து வெற்றியை தேடித்திருக்கிறார் டிவில்லியர்ஸ். டிவில்லியர்ஸ் பேட்டிங் உத்தி மிகவும் அற்புதமானது. டிவில்லியர்ஸை ஏமாற்றும் அளவுக்கு பந்து வீசியோ அல்லது அவரே தவறான ஷாட் அடித்தோ அவுட்டானால்தான் உண்டு, அவருக்கு 'வீக் ஸோன் ' கிடையாது. உலகின் ஆல் டைம் தலைச்சிறந்த வேகப்பந்து வீச்சாளர்கள் வரிசையில் முன்னணியில் இருக்கும் சக வீரர் ஸ்டெயினை ஐபிஎல் போட்டி ஒன்றில், கடைசி ஓவரில் நொறுக்கித்தள்ளிய ஷாட்கள் இன்றும் கண்ணுக்குளேயே இருக்கிறது. அந்தப் போட்டிக்கு பிறகு ஸ்டெயினின் மனஉறுதி தகர்ந்தது, அதன் பின்னர் தான் ஸ்டெயின் பந்துவீச்சை பல பேட்ஸ்மேன்கள் பதம் பார்க்க ஆரம்பித்தனர். டிவில்லியர்ஸ், கால்களை வேகமாகவும் நுணுக்கமாகவும் நகர்த்துவார். இதனால்தான் எந்த பவுலராக இருந்தாலும், உலகில் இருக்கும் எப்படிப்பட்ட மைதானமானாலும் வெளுத்துக் கட்டுகிறார். கடந்த இந்திய சுற்றுப் பயணத்தில், சுழல்பந்துக்கு சாதகமான மைதானங்களில் இந்திய வீரர்களே திணறியபோதும், மூன்று சதம் அடித்து சாதனை செய்தார். இந்திய அணிக்கு எப்படி தோனியோ, அதுபோல தென்னாப்பிரிக்காவுக்கு டிவில்லியர்ஸ். டிவில்லியர்ஸ் களத்தில் இருக்குவரை பவுலர்கள் வயிற்றில் புளி கரையும், எப்படிப்பட்ட சூழ்நிலையிலும், களத்தில் இருந்தால் அணியை வெற்றிப்பாதைக்கு அழைத்துச்சென்று விடுவார் ஏ.பி.டி. டிவில்லியர்ஸுக்கு இருக்கும் தற்போதைய ஒரே ஆசை தென்னாப்பிரிக்க அணி உலககோப்பை வாங்க வேண்டும் என்பதுதான். கடந்த ஆண்டு உலகக் கோப்பை போட்டியின் அரையிறுதியில், நியூசிலாந்திடம் அதிர்ச்சி தோல்வியடைந்து கண்கலங்கிய டிவில்லியர்ஸை, பார்த்து ரசிகர்களே கண்கலங்கிவிட்டார்கள். சச்சின் ஓய்வு பெற்றபோது இந்தியாவே மௌனத்தில் மூழ்கியது. உலகம் முழுவதும் சச்சினின் ஓய்வுதான் முதல் பக்கக் செய்தி. 20-ம் நூற்றாண்டில் சிறந்த கிரிக்கெட் வீரர் சச்சின் என்றால், 21-ம் நூற்றாண்டின் உலகமே வியக்கும் சிறந்த வீரர் டிவில்லியஸ்தான் என்பதில் சந்தேகமில்லை. டிவில்லியர்ஸ் பல சாதனைகள் படைக்க இந்த 32 -வது பிறந்தநாளில் அவரை வாழ்த்துவோம். - பு.விவேக் ஆனந்த்


Subjects புதுக்கோட்டை மா.மன்னர் கல்லூரியில் உதவிப் பேராசிரியராக பணி புரியும் இவர் முனைவர் பட்டம் பெற்றவர். இதுவரை 13 நூல்கள் மற்றும் மற்றும் 170 கட்டுரைகளை எழுதியுள்ளார். இலக்கண மொழி கல்வெட்டு வரலாறு, ஆண் ஆளுமையில் பெண் கற்பு, கவிதை முரண், தமிழ்ச் சமூகத்தில் கற்பும் கற்பிப்பும், புறநானூறு – பதிப்பு வரலாறு, சிறுபாணாற்றுப்படை – பதிப்பு வரலாறு, பொருநராற்றுப்படை – பதிப்பு வரலாறு போன்றவை இவரின் சில நூல்கள். இவர் 2007-ஆம் ஆண்டுக்கான இந்தியக் குடியரசுத் தலைவரின் 'செம்மொழி இளம் அறிஞர் விருது' பெற்றுள்ளார். இவரின் ஆய்வுக் களம் இலக்கியம், இலக்கணம், சமூகவியல் போன்றவைகளாகும். Publication Details - Publisher: - Pustaka Digital Media Format - OverDrive Read 126.3 KB - Adobe EPUB eBook 126.3 KB


சர்ச்சைக்குரிய கருத்துகளை அட்மின் கூட இனி பதிவு செய்ய முடியாது... ட்விட்டர் தகவல் | No longer post controversial comments On Twitter - Tamil Oneindia | Published: Friday, June 28, 2019, 14:06 [IST] Twitter new rule | சர்ச்சைக்குரிய கருத்துகளை இனி பதிவு செய்ய முடியாது: ட்விட்டர் தகவல்- வீடியோ டெல்லி: பொது அமைதிக்கு குந்தகம் விளைவிக்கும் வகையில் ட்விட்டரில் பதிவிடுவதை தடுக்க அந்த நிறுவனம் புதிய விதிமுறைகளை அறிவித்துள்ளது. மோதல்களை உருவாக்கும் கருத்துகளையும், ஆடியோ, வீடியோ போன்றவற்றை நீக்க அரசுகள் , சமூக வலைதளங்களுக்கு தொடர்ந்து வலியுறுத்தி வருகிறது. அந்த வகையில், பரபரப்பான சூழ்நிலைகளில் பயனாளர் அனுமதியின்றி நீக்கம் செய்யப்படுகிறது. இந்தநிலையில், ட்விட்டர் நிறுவனம் அறிவித்துள்ள புதிய விதிமுறைகளின் படி சர்ச்சைக்குரிய ட்விட்டுகள், பயனாளர்களுக்கு தெரியாமல் நீக்கம் செய்ய வழிவகை செய்யப்பட்டுள்ளது. பிரிவினைகளை தூண்டும் விதமாக வெளியிடப்படும் ட்விட்டுகளை பயனாளர்கள் புகார்கள் செய்தால் அதன் மீது ட்விட்டர் தொழில்நுட்ப குழுவினர் நடவடிக்கை எடுப்பார்கள் என்று அந்த நிறுவனம் அறிவித்துள்ளது. ஒரு லட்சம் பாலோயர்களுக்கு மேல் உள்ள கணக்குகளுக்கு இந்த விதிமுறை பொருந்தும் என்று தெரிவிக்கப்பட்டிருக்கிறது. நாள்தோறும் தனது ட்விட்டர் பதிவால் உலக அரங்கில் சலசலப்பை கிளப்பும் அமெரிக்க அதிபர் டொனால்டு டிரம்பை குறி வைத்தே ட்விட்டர் நிறுவனம் இந்த முடிவை எடுத்துள்ளாதாக கூறப்படுகிறது. சரச்சைக்குரிய கருத்துக்களை தெரிவிக்கும் பிரபலங்கள் எதிர்ப்பு கிளம்பும் போது அதனை தனது அட்மின் பதிவிட்டதாக கூறுவது வழக்கம். இனிமேல் அட்மினும் பதிவிட முடியாத வகையில் ட்விட்டர் விதிமுறைகளை மாற்றியுள்ளது. இதே போல பேஸ்புக் நிறுவனமும் சில விதிமுறைகளை மாற்ற உள்ளதாக அறிவித்துள்ளது குறிப்பிடத்தக்கது. முன்னதாக, பெரியார் சிலை விவகாரம் தொடர்பாக பாஜக தேசியத் செயலார் ஹெச். ராஜா தனது முகநூல் பக்கத்தில் வருத்தம் தெரிவித்துள்ளார். திரிபுராவில் லெனின் சிலை உடைக்கப்படும் வீடியோவை தனது ஃபேஸ்புக் பக்கத்தில் வெளியிட்டிருந்த அவர், இதுபோல் தமிழகத்தில் தந்தை பெரியார் சிலை உடைக்கப்படும் என பதிவிட்டு இருந்தார். ஹெச். ராஜாவின் இந்த பதிவு தமிழகம் முழுவதும் கொந்தளிப்பை ஏற்படுத்தியது. இதையடுத்து தனது அட்மின் தவறாக பதிவிட்டு விட்டார் என்று விளக்கம் அளித்தார் என்பது குறிப்பிடத்தக்கது. twitter trump ட்விட்டர் சர்ச்சை டிரம்ப் Twitter has announced new regulations that will prevent it from posting controversial comments


உலகம் முழுவதும் கொரோனாவால் 1,272,848 பேர் பாதிக்கப்பட்டுள்ளனர். இதில் உலகிலேயே கொரோனா அதிகம் பாதிக்கப்பட்ட நாடாக அமெரிக்கா உள்ளது. குறிப்பாக அமெரிக்காவில் மட்டும் கொரோனாவால் உயிரிழந்தவர்களின் எண்ணிக்கை 9,618 ஆக உயர்ந்துள்ளது. பாதிக்கப்பட்டோரின் எண்ணிக்கை 3,36,830 உள்ளது. இந்நிலையில் மனிதர்களை பாதித்த கொரோனா வைரஸ், உலகிலேயே முதன் முறையாக அமெரிக்காவில் உள்ள புலிக்கு உறுதி செய்யப்பட்டுள்ளது. அமெரிக்காவின் நியூயார்க் நகரில் அமைந்துள்ள பிராங்க்ஸ் (Bronx Zoo) என்ற உயிரியல் பூங்காவில் உள்ள புலிக்கு கொரோனா வைரஸ் தோற்றுக்கு சோதனை செய்யபட்டது. அதுமட்டுமின்றி, அதே போல் 6 புலிகள் மற்றும் சிங்களுக்கு கொரோனா அறிகுறி இருப்பதாக கூறப்படுகிறது. இந்த பாதிப்பு பூங்காவில் உயிரினங்களை பாராமரித்துவந்த ஊழியர்களிடம் இருந்து பரவியிருக்கலாம் என கூறுகின்றனர். கொரோனா பாதிப்பு விலங்கினங்களை பாதிக்குமா என்ற கேள்விக்கு முறையான பதில்கள் கிடைக்காத நிலையிலும், மனிதர்களுக்கு ஏற்படும் கொரோனா பாதிப்பை சரி செய்ய தடுப்பு மருந்துகள் இல்லாத வேளையில் புலி ஒன்றுக்கு கொரோனா வைரஸ் பாதிப்பு இருப்பது பெரும் அதிர்ச்சியை ஏற்படுத்தியுள்ளது.


இந்தியாவில் கொரோனா வைரஸ் பாதித்தவர்களின் எண்ணிக்கை பல மடங்கு உயர்ந்துள்ளது. இதனால், இந்தியாவில் கடந்த 24 மணி நேரத்தில் மட்டும் 540 பேருக்கு நோய்த்தொற்று உறுதி பாதிக்கப்பட்டோர் எண்ணிக்கை 5734 ஆக உயர்ந்துள்ளது. தமிழகத்தில் கொரோனாவால் அதிகம் பாதிக்கப்பட்ட மாவட்டமாக சென்னை அறிவிக்கப்பட்டுள்ளது. சென்னையில் 15 மண்டலம் வாரியாக எந்த பகுதியில் எத்தனை பேருக்கு கொரோனா வைரஸ் பாதிப்பு ஏற்பட்டுள்ளதென்பதை சென்னை மாநகராட்சி பட்டியல் வெளியிட்டுள்ளது. இதில், அதிகபட்சமாக ராயபுரத்தில் 43 பேருக்கு கொரோனா பாதிப்பு உறுதி செய்யப்பட்டுள்ளது. மேலும், திரு.வி.க.நகர்- 22, அண்ணாநகர்- 19, கோடம்பாக்கம்- 18, தண்டையார்பேட்டை-13, தேனாம்பேட்டை-11, பெருங்குடியில்- 5 பேருக்கு கொரோனா வைரஸ் தொற்று உறுதியானது. மேலும் வளசரவாக்கம், திருவொற்றியூர், அடையாறில் தலா 4 பேருக்கும், மாதவரத்தில் 3 பேருக்கும், ஆலந்துர், சோழிங்கநல்லூரில் தலா 2 பேருக்கும் கொரோனா பாதிப்பு உறுதியாகியுள்ளது. மணலி, அம்பத்தூரில் பகுதியில் இதுவரை கொரோனா பாதிப்பு இல்லை என மாநகராட்சி தெரிவித்துள்ளது. கொரோனா வைரஸ் தொற்றுப் பாதிக்கப்பட்டமாநிலங்கள் பட்டியலில் முதலிடத்தில் மகாராஷ்டிரா உள்ளது. மகாராஷ்டிராவில் 1135 பேருக்கு கொரோனா தொற்று உறுதி செய்யப்பட்டுள்ளது. அதற்கடுத்து, தமிழகத்தில் 738 பேருக்கும், டெல்லியில் 669 பேருக்கும், தெலுங்கானாவில் 427 பேருக்கும் கொரோனா வைரஸ் பாதிப்பு உறுதி செய்யப்பட்டுள்ளது. (இந்தக் கட்டுரை பல்வேறு தரவுகளிலிருந்து தொகுக்கப்பட்டது.)


text: "கோயிலாவ தேதடா குளங்களாவ தேதடா கோயிலும் குளங்களும் கும்பிடும் குலாமரே கோயிலும் மனத்துளே குளங்களு மனத்துளே ஆவது மழிவது மில்லையில்லை யில்லையே." பூசைபூசை யென்றுநீர் பூசைசெய்யும் பேதைகாள் பூசையுன்ன தன்னிலே பூசைகொண்ட தெவ்விடம் ஆதிபூசை கொண்டதோ வனாதிபூசை கொண்டதோ ஏதுபூசை கொண்டதோ வின்னதென் றியம்புமே! உடம்பு உயிர் எடுத்ததோ? உயிர் உடம்பு எடுத்ததோ? உடம்பு உயிர் எடுத்த போது உருவம் ஏது? உருத் தரிப்பதற்கு முன் உடல் கலந்தது எங்ஙனே? கருத் தரிப்பதற்கு முன் காரணங்கள் எங்ஙனே? ஆத்துமா வனாதியோ வாத்துமா வனாதியோ பூத்திருந்த ஐம்பொறி புலன்களு மனாதியோ தாக்கமிக்க நூல்களுஞ் சதாசிவ மனாதியோ வீக்கவந்த யோகிகாள் விரித்துரைக்க வேணுமே. அக்கரம் அனாதியோ? ஆத்துமம் அனாதியோ? புக்கிருந்த பூதமும் புலங்களும் அனாதியோ? உயிரி்ருந்த தெவ்விடம் உடம்பெடுப்ப தின்முனம் உயிர தாவ தேதடா உடம்ப தாவ தேதடா உயிரையும் உடம்பையும் ஒன்று விப்ப தேதடா உயிரினால் உடம்பெடுத்த உண்மை ஞானி சொல்லடா? "அரியும் சிவனும் ஒன்னு; அறியாதவன் வாயில் மண்ணு." எனும் மூதுரையை உறுதிப்படுத்தும் இவர் உடலில் ஓடும் சீவனே சிவன் என நிலை நாட்டுகிறார். அவர்தம் பாக்களில் பகுத்தறிவுக் கருத்துக்களுக்குப் பஞ்சம் ஏதுமில்லை. இறைவன் பெயரால் நடக்கும் அட்டூழியங்கள், சாதிசமயச் சீர்கேடுகள், இறைவனுக்கு உருவம் கற்பித்தல், மறு பிறவி உண்டு என்ற நம்பிக்கை, சித்தன் எனக் கூறி மாயா வித்தைகள் புரிந்து மக்களை மடையர்களாக்குபவர்கள், பொய்க் குருமார்கள் ஆகியனவற்றைக் கடுமையாகச் சாடியுள்ளார்.


கோவையில் ஓடும் காரில் தீப்பற்றியதில் 4 பேர் உயிர் தப்பினர். ராசிபுரத்தைச் சேர்ந்த பிஜு பாலகிருஷ்ணன் என்பவர் குடும்பத்துடன் கோவை டவுன்ஹால் நோக்கி சென்ற போது கார் என்ஜினில் தீப்பற்றியது. காரில் தீப்பற்றியதும் அதில் இருந்த 4 பேரும் அவசரமாக கீழே... ஓசூர் அருகே பழைய பொருட்கள் சேமிக்கும் கிடங்கில் தீ விபத்து கிருஷ்ணகிரி மாவட்டம் ஓசூர் அருகே குடோனில் தீ விபத்து ஏற்பட்டதில் ,பல லட்சம் ரூபாய் மதிப்பிலான பொருட்கள் தீயில் எரிந்து சாம்பலானது. ஓசூர் வெளிவட்ட சாலையில் சீனிவாசன் என்பவர் பழைய பொருட்கள் சேமித்து வைக்கும் குடோன் வைத்து வியாபாரம் நடத்தி வருகிறார். அங்கு... புதுச்சேரியில், பிளாஸ்டிக் குடோனில் பயங்கர தீ விபத்து புதுச்சேரியில் புதிய பேருந்து நிலையம் அருகே பிளாஸ்டிக் குடோனில் ஏற்பட்ட தீவிபத்தில் பல லட்சம் ரூபாய் மதிப்பிலான பொருட்கள் எரிந்து நாசமாயின. மங்கலட்சுமி நகர் பகுதியில் வட இந்தியருக்கு சொந்தமான இந்த குடோனில் பொம்மை, வீட்டு உபயோகப் பொருட்கள் போன்றவை அடுக்கி வைக்கப்பட்டிருந்தன.... நேற்று தமிழகம் முழுவதும் தீ விபத்து தொடர்பாக 232 அழைப்புகள்..! தீபாவளி தினமான நேற்று தமிழகம் முழுவதும் தீ விபத்து தொடர்பான 232 தொலைபேசி அழைப்புகள் வந்ததாக தீயணைப்புத்துறையினர் தெரிவித்துள்ளனர். இதில் 228 அழைப்புகள் சிறு அளவிலான தீ விபத்துகள் தொடர்பான அழைப்புகள் என்றும் 4 தீ விபத்துகள் சற்று தீவிரமானவை என்றும்... மர குடோனில் கொளுந்து விட்டு எரிந்த நெருப்பு மும்பையில் மர குடோனில் பற்றிய நெருப்பில் பல லட்சம் ரூபாய் மதிப்பிலான மூங்கில் கழிகள் எரிந்து சாம்பலாகின. அந்தேரி பகுதியில் நவ்பாடா ((Navpada)) என்ற இடத்தில் மர குடோன் ஒன்று அமைந்துள்ளது. அதில் மூங்கில் கழிகள் வைக்கப்பட்டிருந்த பகுதியில் செவ்வாயன்று எதிர்பாராதவிதமாக தீப்பற்றியது.... மும்பை பாந்த்ராவில் உள்ள குடிசைப் பகுதியில் பற்றி எரியும் தீயைக் கட்டுப்படுத்த தீயணைப்பு வீரர்கள் முயற்சி மும்பை பாந்த்ராவில் உள்ள குடிசைப் பகுதியில் பற்றி எரியும் தீயைக் கட்டுப்படுத்த 9 தீயணைப்பு வாகனங்களில் வந்த தீயணைப்புப் படையினர் போராடி வருகின்றனர். மும்பை பாந்த்ரா தீயணைப்பு நிலையம் எதிரே உள்ள லால்மதி குடிசைப் பகுதியில் ஒரு வீட்டில் தீப்பற்றியது. காற்று வேகமாக... கரூர் அருகே டீசலுடன் வீட்டில் நிறுத்திவைக்கப்பட்டிருந்த டேங்கர் லாரியில் தீ கரூர் மாவட்டம் முத்துச்சோளிபாளையத்தில் டீசலுடன் வீட்டில் நிறுத்தி வைக்கப்பட்டிருந்த டேங்கர் லாரியும், 2 இரு சக்கரவாகனங்களும் தீப்பிடித்து எரிந்தன. கரூர் மாவட்டம் ஆட்டையாம்பரப்பைஅடுத்த முத்துச் சோளிபாளையத்தில் பன்னீர்செல்வம் என்பவர் தோட்டத்தில் நிறுத்தியிருந்த டேங்கர் லாரியில் இரண்டு பிரிவுகளில் டீசலும், ஒரு பிரிவில் பெட்ரோலும்... எடப்பாடி அருகே பஞ்சு ஏற்றி வந்த லாரியில் தீப்பற்றி விபத்து சேலம் மாவட்டம் எடப்பாடி அருகே பஞ்சு ஏற்றி வந்த லாரி மின்சார கம்பியில் உரசியபோது, தீப்பிடித்ததில் முற்றிலும் எரிந்து நாசமானது. பெங்களூருவிலிருந்து பஞ்சுபாரம் ஏற்றிய லாரி, கொங்கணாபுரம் வேளாண்மை கூட்டுறவு விற்பனைச் சங்கம் நோக்கிச் சென்றுகொண்டிருந்தது. கொங்கணாபுரம் ஊராட்சி ஒன்றிய அலுவலகம் அருகே...


வேலூர்: `நான் ஜெயிச்சா... என் சமூகத்துக்கே பெருமை!' - திருநங்கைக்கு அங்கீகாரம் கொடுத்த திமுக | vellore corporation election - dmk gives opportunity to transgender - Vikatan வேலூர்: `நான் ஜெயிச்சா... என் சமூகத்துக்கே பெருமை!' - திருநங்கைக்கு அங்கீகாரம் கொடுத்த திமுக ``நான் ஜெயிச்சு வந்தவுடனேயே 63 தெருக்கள்லயும் அடிப்படை வசதிகளை சிறப்பாக செஞ்சு தருவேன்’’ என்கிறார் தி.மு.க-வின் திருநங்கை வேட்பாளர் கங்கா. 60 வார்டுகளுக்கான வேலூர் மாமன்றத் `தேர்தல் திருவிழா’ களைகட்டியிருக்கிறது. ஓல்டு டவுன் பகுதியை உள்ளடக்கிய 37-வது வார்டில், தி.மு.க சார்பில் கங்கா என்ற திருநங்கை கவுன்சிலர் வேட்பாளராகக் களமிறக்கப்பட்டிருப்பது, பொதுமக்களிடம் வியப்பை ஏற்படுத்தியிருக்கிறது. தி.மு.க-வில் அடிப்படை உறுப்பினர், தென்னிந்திய திருநங்கைகள் கூட்டமைப்பின் செயலாளர் என்பது மட்டுமே கங்காவின் பின்னணி. அப்படியிருக்க, ‘தேர்தலை எப்படி எதிர்கொள்ளப்போகிறார்?’ என்பது குறித்து திருநங்கை கங்காவிடமே பேசினோம். ``எனக்கு 49 வயசாகுது. ஓல்டு டவுன் பகுதியிலதான் வீடு இருக்கு. நான்கைந்து தலைமுறையா இங்கதான் வசிக்கிறோம். ஊர் முழுக்க என் சொந்தக்காரங்கதான் அதிகமா இருக்கிறாங்க. பல சமூக மக்களும் இங்க வசிக்கிறாங்க. அவுங்க எல்லாருக்குமே என்னைத் தெரியும். வேலூர் மாநகராட்சி அலுவலகம் என் அப்பா இறந்துட்டாரு. அம்மா மீனாட்சி என்கூட இருக்காங்க. எனக்குக் கல்யாணம் ஆகி 29 வருஷம் ஆகுது. கணவர் பேரு சரவணன். வேலூர்ல இருக்கிற டார்லிங் ஹோட்டல்ல வேலை செய்யுறாரு. என் தம்பியும் இறந்துட்டான். அவனுக்கு ஒரு பையன், ஒரு பொண்ணு இருக்கிறாங்க. ரெண்டு பேரையும் நான்தான் வளர்த்துப் படிக்கவெச்சேன். பையன் மார்க்கெட்டிங் வேலையில இருக்கிறான். பொண்ணை நல்ல இடத்துல கல்யாணம் பண்ணிக் கொடுத்திருக்கிறேன். தென்னிந்திய திருநங்கைகள் கூட்டமைப்புல செயலாளர் பொறுப்புல இருக்கிற நான், கலைக்குழுவும் நடத்துறேன். அதுல, 30 திருநங்கைகள், 20 ஆண்கள் இருக்குறாங்க. கோயில் திருவிழாவில் கரகாட்டம், துக்க நிகழ்வில் பறையிசை வாசிப்பு போன்ற நிகழ்ச்சிகளை நடத்துறேன். அதுமட்டுமில்லாம... சொந்தமா காளி கோயில் கட்டி பல்வேறு சமூக சேவைகளையும், ஓல்டு டவுன் பகுதியில செஞ்சுக்கிட்டு வர்றேன். கலைஞர் ஐயாதான் மூன்றாம் பாலினத்தவர்களை `திருநங்கை’னு பெயர் வெச்சு பெருமைப்படுத்துனாரு. இப்போ, ஸ்டாலின் ஐயா... எனக்கு வாய்ப்பு வழங்கி, எங்க சமூகத்துக்கு மேலும் பெருமை சேர்த்திருக்கிறாரு. கொரோனா காலத்துல நகர்ப்புறத் தேர்தல் அறிவிச்சு கேன்சலாச்சே... அப்பவே நான் விருப்ப மனு கொடுத்தேன். என் வார்டு... பெண்களுக்கு ஒதுக்கப்பட்டது. பெண் பாலினத் தகுதியிலதான் எனக்கு வாய்ப்பு வழங்கியிருக்கிறாங்க. என்னுடைய பாஸ்போர்ட், வாக்காளர் அடையாள அட்டை, ஆதார் போன்ற அனைத்து அடையாளச் சான்றிதழ்களிலும் என்னுடைய பாலினம் `பெண்’ என்றே குறிப்பிடச் செஞ்சுருக்கேன். அந்த பாஸ்ஸ்போர்ட்டைவெச்சு, சிங்கப்பூர், மலேசியாவுக்கு விமானத்துல அடிக்கடி போயிட்டு வர்றேன். அந்த நாடுகள்ல இருக்கிற என் சமூகத்தினர் பல பேர் என்னுடன் தொடர்பில் இருக்கிறாங்க. அவர்களைச் சந்திப்பதற்காகத்தான் அடிக்கடி போயிட்டு வர்றேன்’’ என்றவர், தேர்தல் களப்பணி குறித்தும் பேசத் தொடங்கினார். ‘‘என்னுடைய வார்டில், 63 தெருக்கள் இருக்குது. அதில் 20 தெருக்கள்லதான் தண்ணி வசதி, ரோடு, கால்வாய் போன்ற அடிப்படை வசதிகள் கொஞ்சம் நல்லாயிருக்கு. நான் ஜெயிச்சு வந்த உடனேயே அடிப்படை வசதிகளை 63 தெருக்கள்லயும் சிறப்பா செஞ்சு தருவேன். கொரோனா காலத்துலேயே, ரெண்டு கட்டமா ரெண்டாயிரம் பேருக்கு அரிசி, பருப்பு, காய்கறி கொடுத்திருக்கிறேன். வருஷா வருஷம் 500 பேருக்கு வேட்டி, சேலை கொடுத்திருக்கிறேன். என் வார்டுல நல்லது கெட்டதுன்னா முதல் ஆளா ஓடிப்போய் நின்னு உதவி செய்யறேன். என் மக்கள் என்னை நம்புறாங்க. என் வீட்டை அடகுவெச்சுதான் செலவுக்குப் பணம் ரெடி பண்ணியிருக்கிறேன். நான் ஜெயிச்சா, என் சமூகத்துக்கே பெருமை. ஜெயிச்சிட்டு வந்து உங்ககிட்ட பேசுறேன்’’ என்றார் நம்பிக்கையோடு!


மேலும் 11 பேருக்கு கொரோனா தொற்று உறுதி - CapitalNews.lk மேலும் 11 பேருக்கு கொரோனா தொற்று உறுதி கொரோனா தொற்றுக்குள்ளான மேலும் 11 பேர் அடையாளம் காணப்பட்டுள்ளனர். சுகாதார அமைச்சின் தொற்றுநோய் தடுப்புப் பிரிவு இதனைத் தெரிவித்துள்ளது. இதற்கமைய நாட்டில் கொரோனா தொற்றுக்குள்ளானவர்களின் எண்ணிக்கை 981 ஆக அதிகரித்துள்ளது.இதேவேளை, இன்று மாத்திரம் 21 பேருக்கு கொரோனா தொற்று உறுதி செய்யப்பட்டுள்ளமை குறிப்பிடத்தக்கது. Previous articleமுள்ளிவாய்க்கால் நினைவேந்தல் வார நிகழ்வில் பங்கேற்ற 11 பேரை தனிமைப்படுத்த உத்தரவு. Next articleநாட்டின் 23 மாவட்டங்களில் அமுல்படுத்தப்பட்டிருந்த ஊரடங்கு சட்டம் இன்று காலை5மணி முதல் தளர்வு புத்தளத்தில் அமைந்துள்ள பல்பொருள் அங்காடி...


இந்தியாவில் வேகமாக பரவிவரும் கரோனா வைரஸ் 5000க்கும் மேற்பட்டோரைப் பாதித்துள்ள நிலையில், நூற்றுக்கும் மேற்பட்டோர் இதனால் பலியாகியுள்ளனர். இதனையடுத்து இந்த வைரஸைக் கட்டுப்படுத்த மத்திய, மாநில அரசுகள் பல்வேறு நடவடிக்கைகளை மேற்கொண்டு வருகின்றன. இந்தியாவில் 5,174 பேருக்கு கரோனா உறுதிசெய்யப்படும் நிலையில், இந்தியாவில் மொத்தமாக 149 பேர் பலியாகியுள்ளனர். இந்நிலையில் கரோனா பரிசோதனையை இலவசமாக செய்ய வேண்டும் என உச்சநீதிமன்றம் மத்திய அரசுக்கு உத்தரவு பிறப்பித்துள்ளது. கரோனா பரிசோதனையை தனியார் மற்றும் அரசு பரிசோதனை மையங்களில் கட்டணமின்றி இலவசமாக செய்ய வேண்டும் என உச்சநீதிமன்றம், மத்திய அரசுக்கு உத்தரவு பிறப்பித்துள்ளது.


text: 500 அடிகளைக் கொண்டு அமைந்தது பெரும்பாணாற்றுப்படை. பேரியாழ் (21 நரம்புகள்) வாசிக்கும் பாணனொருவன் வறுமையால் வாடும் இன்னொரு பாணனை வெல் வேல் கிள்ளி என்ற சோழ அரசனுக்கும் நாக கன்னிகை பீலிவளை என்பவளுக்கும் பிறந்த தொண்டைமான் இளந்திரையன் என்னும் மன்னனிடம் ஆற்றுப்படுத்துவதாக அமைந்தது இந்த ஆற்றுப்படை நூல். இதை ஆக்கியவர் கடியலூர் உருத்திரங் கண்ணனார் என்னும் புலவர். இந்நூலினைச் சமுதாய பாட்டு எனத் தமிழண்ணல் அவர்கள் குறிப்பிடுவார்கள். இவற்றையும் பார்க்கவும் சங்க இலக்கியம் ஏனைய பத்துப்பாட்டு நூல்கள் திருமுருகாற்றுப்படை பொருநராற்றுப்படை சிறுபாணாற்றுப்படை முல்லைப்பாட்டு நெடுநல்வாடை மதுரைக் காஞ்சி குறிஞ்சிப் பாட்டு பட்டினப் பாலை மலைபடுகடாம் மேற்கோள்கள் பத்துப்பாட்டு ஆற்றுப்படைகள் தொண்டையர்


text: மனைவி ஊரில் இல்லை. ஒரு கை ஒடிந்த மாதிரி இருக்கிறது. ஆனால் பத்து றெக்கை முளைத்த மாதிரியும் இருக்கிறது. விருந்தாளியிடம் "அங்கிள், நீங்க எப்ப கிளம்புவீங்க?" என்று கேட்கவாவது நம் வீட்டில் ஒரு சிறு குழந்தை இருக்க வேண்டும். ஓர் ஆணிடம் என்ன குணங்களை எதிர்பார்க்கிறாய் என ஒரு பெண்ணிடம் கேட்டுப்பாருங்கள். வேண்டுமென்றே நம்மிடம் இல்லாததாகப் பார்த்துச் சொல்வார்கள். என் பேன்ட் பையிலிருந்து காசுகள் சரிந்து தரையில் ஓடுகின்றன. இருந்தாலும் ஒரு நப்பாசையில் கூரையைப் பார்க்கிறேன்.


text: எடப்பாடியை சீண்டும் பாஜக..! - ARASIYAL TODAY எடப்பாடியை சீண்டும் பாஜக..! அதிமுக கூட்டணியில் இருந்தாலும் பாஜக நடவடிக்கை எப்போதும் அதிமுகவை சீண்டும் வகையிலேயே இருக்கும். எனினும் அதிமுக அது குறித்து எப்போதும் கேள்வி எழுப்பியதே கிடையாது. இதனாலும் பாஜகவுக்கு அதிமுக அடிபணிந்து செல்கிறது என பலரும் குற்றம்சாட்டி வருகின்றனர். அந்த வகையில் தற்போது அதிமுகவை மீண்டும் சீண்டியுள்ளது பாஜக. அதாவது, பாஜக தேசிய தலைவர் ஜே.பி நட்டா பல்வேறு கட்சி நிகழ்ச்சிகளில் கலந்துகொள்ள தமிழகம் வந்துள்ள நிலையில், திருப்பூரில் நடைபெற்ற பாஜக செயற்குழு கூட்டத்தில் கலந்துகொண்டு சிறப்புரை ஆற்றினார்.இதுதொடர்பாக திருப்பத்தூர் பாஜக அலுவலகம் திறக்கப்பட்டு, அதுதொடர்பாக வைக்கப்பட உள்ள கல்வெட்டு ஒன்றில், பாஜக எம்எல்ஏ நயினார் நாகேந்திரன், சட்டமன்ற எதிர்க்கட்சி தலைவர் என பொறிக்கப்பட்டு உள்ளது. அதாவது, 4 மாவட்ட பாஜக அலுவலகங்களை ஜே.பி நட்டா திறந்து வைத்தார். அப்படி திறந்து வைக்கப்பட்ட திருப்பத்தூர் மற்றும் திருப்பூர், பாஜக மாவட்ட அலுவலகங்களில் வைக்கப்பட்ட கல்வெட்டில் நயினார் நாகேந்திரன் பெயருக்கு கீழ் சட்டமன்ற எதிர்க்கட்சி தலைவர் என பொறிக்கப்பட்டிருக்கிறது. இது சலசலப்பை ஏற்படுத்தி உள்ளது. தமிழ்நாடு சட்டமன்ற எதிர்க்கட்சியாக அதிமுக இருந்து வருகிறது. அக்கட்சியின் சட்டமன்ற கட்சித் தலைவரான முன்னாள் முதல்வர் எடப்பாடி பழனிச்சாமியே தற்போது சட்டமன்ற எதிர்க்கட்சி தலைவர் பதவியில் இருந்து வருகிறார். அப்படி இருக்கும்போது, 4 சட்டமன்ற உறுப்பினர்களை கொண்ட பாஜகவைச் சேர்ந்த எம்எல்ஏ நயினார் நாகேந்திரன் சட்டமன்ற எதிர்க்கட்சி தலைவர் கல்வெட்டில் பதிவு செய்துள்ளது சட்ட விரோதமானது என்று அரசியல் கட்சியினரும், சமூக ஆர்வலர்களும் விமர்சித்து வருகின்றனர். சட்டமன்ற எதிர்க்கட்சித் தலைவர் பொறுப்புக்கும், தமிழ்நாடு சட்டமன்ற பாஜக கட்சித் தலைவர் பொறுப்புக்கும் பாஜகவுக்கு வித்தியாசம் தெரியாமல் பாஜகவினர் உள்ளதாக பலரும் விமர்சிக்கின்றனர். அதேநேரத்தில் பாஜக திட்டமிட்டே இவ்வாறு செய்ததா எனவும் குற்றச்சாட்டு எழுந்துள்ளது. இந்த விவகாரத்திலும் அதிமுக வழக்கம் போல் மவுனம் சாதிக்கிறது.


நான்காம் அகிலம் சோசலிச புரட்சியின் உலகக் கட்சியாகும். சோவியத் ஒன்றியத்தினதும்கம்யூனிச(மூன்றாம்) அகிலத்தினதும்ஸ்ராலினிச சீரழிவுக்கு எதிராக மார்க்சிசத்திற்கான போராட்டத்தை முன்னெடுத்துச் செல்வதற்காக 1938 இல் லியோன் ட்ரொட்ஸ்கியால் இது ஸ்தாபிக்கப்பட்டது. ஜோசப் ஸ்ராலின் தலைமையிலான ஒரு தேசியவாத அதிகாரத்துவத்தால் அதிகாரத்தை கைப்பற்றுவதை எதிர்ப்பதற்காகவும், 1917 இல் ரஷ்ய புரட்சிக்கு உயிரூட்டிய சோசலிச சர்வதேசிய வேலைத்திட்டத்தை பாதுகாக்கவும், ட்ரொட்ஸ்கி 1923 இல் இடது எதிர்ப்பு இயக்கத்தை ஸ்தாபித்தார். 1933 இல், ஸ்ராலினிசத்தின் பேரழிவுக் கொள்கைகளால் எளிதாக்கப்பட்டு, நாஜிக்கள் ஆட்சிக்கு வந்ததும், ட்ரொட்ஸ்கி ஒரு புதிய (நான்காம்) அகிலத்தை உருவாக்க அழைப்பு விடுத்தார். ஸ்தாபிக்கப்பட்ட பல தசாப்தங்களின் பின்னர், நான்காம் அகிலத்திற்குள் திருத்தல்வாத போக்குகள் மீண்டும் மீண்டும் வெளிவந்தன, தொழிலாள வர்க்கத்தில் ஒரு புரட்சிகரக் கட்சியை கட்டியெழுப்புவதற்கான அதன் நோக்குநிலையை கைவிடுமாறு ஒரு வடிவத்தில் அல்லது இன்னொரு வடிவத்தில் வாதிட்டன, அதற்கு பதிலாக இந்த அல்லது அந்த குட்டி முதலாளித்துவ, ஸ்ராலினிச, சமூக ஜனநாயக அல்லது முதலாளித்துவ தேசியவாத போக்குகளை நோக்கிய ஒரு நோக்குநிலைக்கு அழைப்பு விடுத்தன. அமெரிக்காவில் ட்ரொட்ஸ்கிச இயக்கத்தின் நிறுவனர் ஜேம்ஸ் பி. கனன் தலைமையிலான மரபுவழி ட்ரொட்ஸ்கிஸ்டுகளுக்கும் மிஷேல் பப்லோ, ஏர்னெஸ்ட் மண்டேல் தலைமையிலான சந்தர்ப்பவாதப் பிரிவுக்கும் இடையில் நான்காம் அகிலத்தில் பிளவு ஏற்பட்டதைத் தொடர்ந்து, நான்காம் அகிலத்தின் அனைத்துலகக் குழு (ICFI) நவம்பர் 23, 1953 அன்று ஸ்தாபிக்கப்பட்டது. உலக சோசலிச வலைத் தளத்தை வெளியிடும் ICFI, மார்க்சிசத்தின் கொள்கைகளை உறுதிப்படுத்தியுள்ளது, இன்று உலகில் புரட்சிகர சோசலிசத்தின் ஒரே பிரதிநிதியாக உள்ளது. இந்த பக்கத்தில், வாசகர்கள் நான்காம் அகிலத்தின் வரலாறு குறித்த கட்டுரைகள், நூல்கள் மற்றும் தலைப்புகளுக்கான இணைப்புகளைக் காணமுடியும். எங்கள் நூலகத்தில் கிடைக்கும் படைப்புகளை கற்க எங்கள் வாசகர்களை ஊக்குவிக்கிறோம்.


e1f Published : 3b4 07 Apr 2020 11:22 AM Last Updated : 07 Apr 2020 11:22 AM அமிதாப் பச்சன், ரஜின 2000 காந்த், மம்மூட்டி, மோகன்லால் உள்ளிட்ட முன்னணி நடிகர்கள் நடித்துள்ள ‘ஃபேமிலி’ குறும்படம் யூடியூபில் வெளியாகியுள்ளது. நாளுக்கு நாள் காட்டுத் தீ போல பரவிக் கொண்டிருக்கும் கரோனா வைரஸைக் கட்டுக்குள் கொண்டு வர இந்தியா உட்பட பல நாடுகளில் ஊரடங்கு உத்தரவுகள் அமலில் உள்ளன. மிகப்பெரிய அச்சுறுத்தலாக உருவாகியிருக்கும் கரோனா தொற்று காரணமாக உலகம் முழுவதும் இயல்பு வாழ்க்கை பாதிக்கப்பட்டுள்ளது. தினமும் பல நூறு பேருக்கு இந்தத் தொற்று இருப்பது கண்டுபிடிக்கப்பட்டு, அவர்கள் தனிமைப்படுத்தப்பட்டு வருகின்றனர். ஏற்கெனவே தொற்று கண்டுபிடிக்கப்பட்டவர்கள் தீவிர சிகிச்சையில் இருக்கின்றனர். உலகம் முழுவதும் பல்வேறு முக்கிய நிகழ்வுகள், சினிமா படப்பிடிப்புகள், திரைப்பட வெளியீடுகள், விருது நிகழ்ச்சிகள் உள்ளிட்டவை ரத்து செய்யப்பட்டுள்ளன. இந்நிலையில் ஊரடங்கு காலத்தில் வீட்டில் பாதுகாப்பாக இருப்பது, உடல்நலனைப் பேணுவது, வீட்டிலிருந்து பணிபுரிவது, சமூக விலகல் உள்ளிட்ட விஷயங்களை வலியுறுத்தும் விதமாக ‘ஃபேமிலி’ என்ற குறும்படம் வெளியாகியுள்ளது. இதில் நடிகர்கள் அமிதாப் பச்சன், ரஜினிகாந்த், சிரஞ்சீவி, பிரியங்கா சோப்ரா, ரன்பீர் கபூர், ஆலியா பட் உள்ளிட்ட முன்னணி நடிகர்கள் நடித்துள்ளனர். இப்படத்தை ப்ரசூன் பாண்டே என்பவர் இயக்கியுள்ளார். 4.35 நிமிடங்கள் ஓடக்கூடிய இக்குறும்படத்தின் ஆரம்பத்தில் அமிதாப் பச்சன் தனது மூக்குக் கண்ணாடியைத் தேடுகிறார். அதன் பிறகு பாடகர் திலிஜித் தோசன்ஜ், ரன்பீர் கபூர், மம்மூட்டி, ரஜினிகாந்த், சிரஞ்சீவி, மோகன்லால், ஆலியா பட், பிரியங்கா சோப்ரா என ஒவ்வொருவராக வரிசையாக கேமரா முன் தோன்றுகின்றனர். இறுதியில் மீண்டும் கேமராவில் தோன்றும் அமிதாப், ''இப்படத்தை நாங்கள் உருவாக்க இன்னொரு காரணமும் உள்ளது. இந்தியத் திரைப்படத் துறை என்பது ஒன்றுதான். நாங்கள் அனைவரும் ஒரே குடும்பம். ஆனால் எங்களுக்குப் பின்னால் இருந்து எங்களுக்கு ஆதரவு கொடுக்கும் இன்னொரு பெரிய குடும்பம் உள்ளது. தினக்கூலிப் பணியாளர்களான அவர்கள் இந்த ஊரடங்கில் மிகவும் பாதிக்கப்பட்டுள்ளனர். நாங்கள் அனைவரும் டிவி சேனல்களோடு ஒன்றிணைந்து நிதி திரட்ட முன்வந்துள்ளோம். இந்தக் கடினமான காலகட்டத்தில் நிம்மதியளிக்க தினக்கூலிப் பணியாளர்களுக்கு இந்த நிதி வழங்கப்படவுள்ளது'' என்று கூறுவதோடு இந்தக் குறும்படம் நிறைவடைகிறது. அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூகத்துக்கு அளிப்போம். CoVid-19 க 2000 ரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


‘சனி பகவான்’ தலம் என்று போற்றபடுகிறது. இந்த சம்பவத்திற்கு பிறகு நாசாவிலிருந்து பல முறை திருநள்ளாறு வந்து ஆராய்ச்சி செய்து விட்டனர். மனிதனை மீறிய சக்தி உண்டு என்பதை உணர்ந்தனர். அவர்களும் சனிபகவானை கையெடுத்துகும்பிட்டு உணர்ந்தனர். இன்றுவரை விண்ணில் செயற்கை கோள்கள் திருநள்ளாறு பகுதியை கடக்கும் பொது ஸ்தம்பித்து கொண்டே இருக்கிறது.”


text: ஒராதேயா (அங்கேரியம் Nagyvárad, இடாய்ச்சு Großwardein) என்பது உருமேனியா நாட்டில் திரான்சில்வேனியாவிலுள்ள பிஹோர் கவுண்டியைச் சேர்ந்த ஒரு நகரமாகும். 2002 ஆண்டில் எடுக்கப்பட்ட மக்கள் தொகைக் கணக்கெடுப்பின்படி, நகரத்தில் 206,527 பேர் உள்ளனர். இது மாநகரசபைக்கு வெளியேயுள்ள பகுதிகளை உள்ளடக்கவில்லை. இப் பகுதிகளையும் சேர்த்தால் மொத்த நகர் சார்ந்த மக்கள் தொகை அண்ணளவாக 220,000 ஆகும். ஒரேடெயா ருமேனியாவின் மிகவும் வளம் பொருந்திய நகரங்களில் ஒன்றாகும். புவியியல் இந்த் நகரம் ஹங்கேரிய எல்லையை அண்டி கிரிசுல் ரெபேடே(Crişul Repede) நதிக்கரையில் அமைந்துள்ளது. வரலாறு வராடியம் என்னும் லத்தீன் மொழிப் பெயரில், 1113 இல் முதல் முதலாக ஒராடெயா குறிப்பிடப்படுகின்றது. இன்றும் அழிந்த நிலையில் காணப்படும் ஒராடெயா Citadel 1241ல் முதல் தடவையாகக் குறிப்பிடப்படுகின்றது, எனினும் 16 ஆம் நூற்றாண்டின் பின்னரே இப்பகுதி ஒரு நகராக வளரத்தொடங்கியது. 1700 ல் வியன்னாவைச் சேர்ந்த பொறியியலாளரான பிரான்ஸ் அன்டன் ஹில்லெபிராண்ட் (Franz Anton Hillebrandt) பரோக் பாணியில் நகரத்தை வடிவமைத்தார். 1752லிருந்து ரோமன் கத்தோலிக்க தேவாலயம், பேராயர் மாளிகை, கிரிஸ்(Criş) மண்ணின் அரும்பொருட் காட்சியகம் (Muzeul Ţării Crişurilor) போன்ற முக்கிய கட்டிடங்கள் கட்டப்பட்டன. பொருளாதாரம் ஹங்கேரிய எல்லையில் மேற்கு ஐரோப்பாவுக்கான நுழைவாயிலில் அமைந்திருந்ததால் ஒராடெயா நீண்ட காலமாகவே ருமேனியாவின் வளமிக்க ஒரு நகரமாக விளங்கி வந்தது. 1989 இன் பின்னர் ஒராடெயா, தொழில் வளர்ச்சி அடிப்படையிலன்றிச் சேவைத்துறை வளர்ச்சிமூலம் ஓரளவு பொருளாதாரப் புத்துயிர் பெற்றது. ஒராடெயாவின் வேலையின்மை விகிதமான 6%, ருமேனியாவின் சராசரியைவிடக் குறைவாக இருப்பினும், பிஹோர் கவுண்டியின் 2% வேலையின்மை விகிதத்துடன் ஒப்பிடுகையில் மிகவும் அதிகமாகும். பிஹோர் கவுண்டியின் 34.5% குடித்தொகையைக் கொண்ட ஒராடெயா, அக் கவுண்டியின் 63% தொழில்துறை உற்பத்திக்குக் காரணமாக உள்ளது. இதன் முக்கியமான உற்பத்திகள், தளபாடங்கள், புடவை, ஆடை உற்பத்தி, காலணிகள் மற்றும் உணவு வகைகளாகும். 2003 ல் நகரின் முதலாவது பெரிய கொள்வனவு மையமான லோட்டஸ் சந்தை வர்த்தக மையம் ஒராடெயாவில் திறந்து வைக்கப்பட்டது. இனங்கள் வரலாறு 1910: 69.000 (ரோமானியர்கள்: 5.6%, ஹங்கேரியர்கள்: 91.10%) 1920: 72.000 (R: 5%, H: 92%) 1930: 90.000 (R: 25%, H: 67%) 1966: 122.634 (R: 46%, H: 52%) 1977: 170.531 (R: 53%, H: 45%) 1992: 222.741 (R: 64%, H: 34%) Present 2002 ஆன் ஆண்டின் கணக்கெடுப்பின்படி மொத்த மக்கட் தொகையின் இனவாரியான விபரம் பின்வருமாறு அமைந்துள்ளது: ருமேனியர்: 145,295 (70.4%) மக்யர்கள்: 56,830 (27.5%) ரோமா: 2,466 (1.2%) ஜெர்மானியர்: 566 (0.3%) ஸ்லோவாக்கியர்: 477 (0.2%) யூதர்: 172 உக்ரேனியர்: 76 பல்கேரியர்: 25 ரஷ்யர்: 25 செர்பியர்: 17 செக் மக்கள்: 9 துருக்கியர்: 9 பகுதிகள் இந்த நகரம் "குவாட்டர்ஸ்" என அழைக்கப்படும் பின்வரும் வட்டாரங்களாகப் (districts) பிரிக்கப்பட்டுள்ளது: மத்திய ஒராடெயா வியை (Vie) தவிரோசா/தவிரோசம் (Nufărul) உரொசோரியம் (Rogerius) வாலேன்சா (Velenţa) கண்டெமிர் (Cantemir) அயோசியா (Ioşia) வெளியிணைப்புகள் ஒராடெயா சுற்றுலா ஒராடெயா ஆன்லைன் ஒராடெயா அதிகாரப்பூர்வ இணையதளம் Oradea Jurnal Bihorean Site Oradea Realitatea Bihoreana Site See beautiful pictures from Oradea at The Real Transylvania ரோமானிய நகரங்கள்


ஐடிஐ படிப்பை முடித்த பிறகு இன்னும் உயர்கல்வி பயில வேண்டுமென சிலர் ஆசைப்படுவார்கள்.


text: அப்பல்லோ 11 (Apollo 11) என்பது சந்திரனிலிறங்கிய முதல் ஆளேற்றிய பயணத் திட்டமாகும். இது அப்பல்லோ திட்டத்தின் 5 ஆவது ஆளேற்றிய பயணத் திட்டமாகும். இது ஜூலை 16, 1969இல் 39ஏ ஏவுதளத்திலிருந்து ஏவப்பட்டது. ஜூலை 24, 1969ல் இது திரும்பியது. இத்திட்டத்தில் கட்டளை அலுவலராக நீல் ஆம்ஸ்ட்ரோங்கும், கட்டளைக் கூறு விமானியாக மைக்கேல் கொலின்சும், சந்திரக் கூறு விமானியாக எட்வின் ஆல்ட்ரினும் சென்றனர். கட்டளைக்கூறு: கொலம்பியா சந்திரக் கூறு: ஈகிள் இறக்கம்: ஜூலை 20, 1969 சந்திரனில் இறங்கிய இடம்: 1.1 வ, 23.8 கி -- அமைதிக் கடல் (Mare Tranquillitatis) பரப்பின் மேல்: 21.6 மணிகள் லூனார் EVA: 2.5 மணிகள் Samples: 22 கிகி ஆம்ஸ்ட்ராங் நிலவில் நடந்த முதல் மனிதராவார். அல்ட்ரின் அவருக்கு அடுத்தவராவார். கொலின்ஸ், நிலவின் மேல் சுற்றுப்பாதையிலேயே இருந்தார். பயணத்திட்டக் குறிப்புகள் ஜுலை 20ல், சந்திரனுக்கு மறுபக்கத்தில் இருக்கும்போது, "ஈகிள்" என்று பெயர் கொண்ட சந்திரக் கூறு, "கொலம்பியா"விலிருந்து பிரிந்தது. கொலின்ஸ் கொலம்பியாவிலேயே இருக்க, ஆம்ஸ்ட்ரோங்கையும், அல்ட்ரினும் ஈகிளுடன் நிலாவின் மேற்பரப்பை நோக்கி இறங்கினர். சந்திர மேற்பரப்பை நோக்கி இறங்கும் போது, கண்காணிப்புப் புகைப்படங்களில் காணப்பட்டதுபோலன்றி, இறங்க உத்தேசித்திருந்த இடம் எதிர்பார்த்ததிலும் கூடிய பாறைப் பிரதேசமாய் இருந்ததை, விண்வெளிவீரர்கள் அவதானித்தனர். ஆம்ஸ்ட்ரோங், இக்கட்டத்தில், ஆளியக்கக் கட்டுப்பாட்டைக் கையாண்டு, மட்டமான நிலப்பகுதியொன்றில் இறங்குவதற்கு வழிகாட்டினார். இப் பிரதேசம் பின்னர் "அமைதித் தளம்" (Tranquility Base) என அழைக்கப்பட்டது. இறக்கத்தின் பின் ஆறரை மணி நேரம் கழிந்தபின், ஆம்ஸ்ட்ரோங், சந்திர மேற்பரப்பில் இறங்கி, அந்தப் பிரபலமான அறிக்கையை விடுத்தார்; "இது [ஒரு] மனிதனைப் பொறுத்தவரை, சிறிய காலடி, ஆனால் மனித இனத்துக்கு இது பாரிய பாய்ச்சலாகும்." (அவர் பேசும்போது, "ஒரு" என்ற சொல் விடுபட்டு, பொருள் மாற்றம் ஏற்பட்டுவிட்டாலும், சில வரலாற்றாசிரியர்கள், தாராள மனப்பாண்மையுடன், இது ஆம்ஸ்ட்ரோங்கின் தவறு என்பதிலும், தொலைத் தொடர்புக் கோளாறு என்றே கூறுகின்றனர்.) 21 மணி 36 நிமிடங்களின் பின்னர், ஈகிள் தனது ஏறும் இயந்திரத்தை இயக்கி, மீளும் கொலம்பியாவுடன் இணைந்தது. விண்வெளிவீரர்கள் ஜூலை 24ல், பூமிக்குத் திரும்பியபோது, பெரும் வீரர்களாக வரவேற்கப்பட்டார்கள். இத்திட்டத்தின் கட்டளைக் கூறு வாஷிங்டன், டி.சி. யிலுள்ள தேசிய ஆகாய மற்றும் விண்வெளி நூதனசாலையில் காட்சிக்கு வைக்கப்பட்டுள்ளது, மற்றும் சந்திரக் கூறு ஜூலை 21 1969ல் வீசப்பட்டது. நிலவில் அது விழுந்த இடம் இதுவரையில் தெரியவரவில்லை. மேற்கோள்கள் வெளி இணைப்புகள் NASA: Apollo Lunar Surface Journal Map of activities on Lunar surface for Apollo 11 அப்பல்லோ திட்டம்


நடிகர் பொன்னம்பலத்தின் சிறுநீரக மாற்று அறுவை சிகிச்சை செலவை ஏற்க நடிகர் ரஜினிகாந்த் முன்வந்துள்ளார். 1990களில் வில்லன் நடிகராகப் பல படங்களில் நடித்து புகழ்பெற்றவர் பொன்னம்பலம். சண்டைக் கலைஞராகத் திரையுலகில் அறிமுகமாகி நடிகராக மாறினார். சமீபத்தில் பிக் பாஸ் சீஸன் 2 நிகழ்ச்சியில் பங்கேற்று மேலும் புகழை அடைந்தார். இந்நிலையில் சிறுநீரகக் கோளாறு காரணமாக சென்னையில் உள்ள தனியார் மருத்துவமனையில் பொன்னம்பலம் அனுமதிக்கப்பட்டுள்ளார். இதை அறிந்த கமல் ஹாசன், பொன்னம்பலத்தின் மருத்துவ சிகிச்சைக்கு உதவியுள்ளார். மேலும், பொன்னம்பலத்தின் நிதி நிலைமையைக் கருத்தில் கொண்டு அவருடைய இரு குழந்தைகளின் படிப்புச் செலவையும் ஏற்றுக்கொள்வதாக கமல் தெரிவித்துள்ளார். இதையடுத்து பொன்னம்பலத்தின் மருத்துவ சிகிச்சைக்கு ரஜினியும் உதவ முன்வந்துள்ளார். இதுபற்றி பொன்னம்பலம் தரப்பிலிருந்து கூறப்பட்டுள்ளதாவது: எனது இரண்டு சிறுநீரகங்களும் செயலிழந்துவிட்டன. இதற்காக சிகிச்சை பெற்று வருகிறேன். என் மகன், மகள் ஆகியோரின் படிப்புச் செலவை கமல் சார் ஏற்றுக்கொண்டார். எனது சிறுநீரக மாற்று அறுவை சிகிச்சை செலவை ரஜினி சார் ஏற்றுக்கொண்டார் என்று தெரிவித்துள்ளார். தமிழ்த் திரையுலகின் ஜாம்பவான்களான ரஜினி, கமல் ஆகிய இருவரும் இணைந்து பொன்னம்பலத்துக்கு உதவ முன்வந்துள்ளதை ரசிகர்கள் பாராட்டியுள்ளார்கள்.


தென் கொரியாவின் தென் கிழக்கு பகுதியிலுள்ள நகரம் உல்சான். இங்குள்ள ஹூண்டாய் ஆலையில் பணியாற்றும் ஊழியர் ஒருவருக்கு கொரோனா வைரஸ் பாதிப்பு இருப்பது உறுதி செய்யப்பட்டது. இதை தொடர்ந்து அந்த ஊழியர் பணியாற்றிய ஆலை தற்காலிகமாக மூடப்படுவதாக ஹூண்டாய் அறிவித்துள்ளது. உலகம் முழுவதும் ஏற்பட்டுள்ள கொரோனா வைரஸ் பீதியால் ஹூண்டாய் நிறுவனத்தின் விற்பனை 5 சதவீதத்திற்கும் மேல் வீழ்ச்சியை சந்தித்துள்ளது. மற்ற உலகநாடுகளுடன் இதனுடைய வர்த்தகத்தை ஒப்பிடும் போது அதில் 2.6 சதவீதம் வீழ்ச்சி ஏற்பட்டுள்ளது தெரிய வந்துள்ளது. Read More: ரோடு ரோலரை ஓட்டி கெத்து காட்டி 00004000 ய தோனி- வாயடைத்துப் போன பணியாளர்கள்..! எனினும், சீனாவிலுள்ள அந்நிறுவனத்தின் குறிப்பிட்ட தொழிற்சாலைகளில் மீண்டும் உற்பத்தி பணிகள் துவங்கப்பட்டுள்ளன. விரைவில் பழைய நிலை திரும்பும் என ஹூண்டாய் நிறுவனம் நம்பிக்கை தெரிவித்துள்ளது. ஆனால் ஹூண்டாய் நிறுவனத்தின் தாய்நாடான தென் கொரியாவில் கொரோனா வைரஸால் மிகுந்த பாதிப்புக்குள்ளாகியுள்ளது. உலகளவில் கொரோனா வைரஸால் பாதிக்கப்பட்டவர்களின் எண்ணிக்கையில் சீனா முதலிடத்தில் இருக்கும் நிலையில், தென் கொரியா அதற்கு அடுத்த இடத்திலுள்ளன. அதன்படி, அந்நாட்டில் 2,022 பேர் கொரோனா வைரஸால் பாதிக்கப்பட்டுள்ளனர் என தெரிவிக்கப்பட்டுள்ளது. இதில் அந்நாட்டின் பெரும் நிறுவனங்களாக அறியப்படும் சாம்சங் மற்றும் ஹூண்டாய் ஊழியர்களும் அடக்கம் என்பது மிகவும் வேதனை அளிக்கும் செய்தி. Read More: ஸ்கோடா ஆக்டேவியா ஆர்.எஸ் 245 கார் விற்பனைக்கு அறிமுகம்- ஆனால் புக்கிங்..? ஹூண்டாய் தொழிலாலர் நலன் சார்ந்த பிரதிநிதி ஒருவர் வெளியிட்ட தகவலில், அந்நிறுவனத்தில் பணியாற்றும் ஒருவருக்கு கொரோனா வைரஸ் பாதிப்பு இருப்பது உறுதி செய்யப்பட்ட நிலையில், உல்சான் நகர தொழிற்சாலை தற்காலிகமாக மூடப்படுவதாக அறிவித்தார். இதுதொடர்பாக ஹூண்டாய் வெளியிட்டுள்ள அறிக்கையில், குறிப்பிட்ட ஊழியருடன் நெருங்கி பழகிய மற்ற தொழிலாளர்களும் உடனே பரிசோதனை மேற்கொள்வது நல்லது என என தெரிவிக்கப்பட்டுள்ளது. கொரோனா வைரஸால் அதிகமானோர் பாதிக்கப்பட்டுள்ள நகரமாக உள்ளது டாய்கு. இங்கியிருந்து வெறும் ஒரு மணிநேர பயணத்தில் அமைந்துள்ள நகரம் தான் உல்சான். இப்பகுதியில் ஹூண்டாய் நிறுவனம் 5 கார் தொழிற்சாலைகளை அமைத்துள்ளது. Read More: ரூ. 280 வரை உயரும் சுங்கச்சாவடி கட்டணம்- அதிர்ச்சியில் வாகன ஓட்டிகள்..! இங்கு மட்டும் ஆண்டுக்கு 1.4 மில்லியன் (10 லட்சத்து 4 ஆயிரம்) வாகனங்கள் உற்பத்தி செய்யப்படுகின்றன. உலகளவில் ஹூண்டாயின் உற்பத்தியில் 30 சதவீத வாகனங்கள் இங்கு தான் தயாரிக்கப்படுகின்றன என்பது குறிப்பிடத்தக்கது. உல்சான் நகரிலுள்ள ஹூண்டாய் தொழிற்சாலைகளில் 34 ஆயிரம் ஊழியர்கள் பணியாற்று இருகின்றனர். இங்கு உலகிலேயே மிகவும் பெரிய கார் வணிக வளாகத்தை கட்டமைத்துள்ளது ஹூண்டாய். இப்பகுதியிலுள்ள ஹூண்டாயின் தொழிற்சாலைகளில் பாலிசைடு, டஸ்கான், சான்டா ஃபே, ஜெனிஸிஸ் மற்றும் ஜி.வி 80 ஆகிய கார்கள் மாடல்கள் தயாரிக்கப்படுகின்றன.